sagorsarker/bangla-wikipedia huggingface dataset:
আমার দেখা নয়াচীন

আমার দেখা নয়াচীন বাংলাদেশের প্রথম রাষ্ট্রপতি শেখ মুজিবুর রহমানের ১৯৫২ সালের রাজনৈতিক জীবনের প্রথমদিকে গণচীন ভ্রমণের অভিজ্ঞতার আলোকে লেখা একটি ডায়েরির পুস্তকি রূপ। এটি শেখ মুজিবর রহমান রচিত তৃতীয় গ্রন্থ। শেখ মুজিবের জন্মশতবার্ষিকীকে কেন্দ্র করে বাংলা একাডেমি ২০২০ সালে বইটি প্রকাশ করে।
'আমার দেখা নয়াচীন' বইটি প্রথম প্রকাশিত হয় ২০২০ সালের অমর একুশে গ্রন্থমেলায়'। একুশে গ্রন্থমেলার উদ্বোধনী অনুষ্ঠানে এর মোড়ক উন্মোচন করা হয়। বইটি প্রকাশ করেছে বাংলা একাডেমি। বইটির সম্পাদকের দায়িত্বে ছিলেন বাংলা একাডেমির প্রয়াত সাবেক মহাপরিচালক ও লোক গবেষক অধ্যাপক শামসুজ্জামান খান এবং বইটির ভূমিকা লিখেছেন বঙ্গবন্ধুর জ্যেষ্ঠ কন্যা ও বাংলাদেশের সমসাময়িক প্রধানমন্ত্রী শেখ হাসিনা। পূর্বে প্রকাশিত বইয়ের মত এ বইটিরও গ্রন্থস্বত্ব 'জাতির পিতা বঙ্গবন্ধু শেখ মুজিবুর রহমান মেমোরিয়াল ট্রাস্ট'-এর । 
১৯৫২ সালের ২-১২ই অক্টোবরে গণচীনের পিকিংয়ে এশীয় ও প্রশান্ত মহাসাগরীয় দেশগুলোর প্রতিনিধিদের নিয়ে একটি শান্তি সম্মেলনের আয়োজন করা হয় যেখানে ভারত ও পাকিস্তানের ডেলিগেটরাও অংশ নেন। সেই সম্মেলনে তৎকালীন পূর্ব পাকিস্তান তথা বর্তমান বাংলাদেশ থেকে শেখ মুজিব ছাড়াও আতাউর রহমান, মানিক মিয়া, খন্দকার মো. ইলিয়াসসহ বেশ কয়েকজন অংশগ্রহণ করেন। এটি শেখ মুজিবের প্রথম চীন সফর। এই সফরে চীনের অবিসংবাদিত নেতা মাও সে তুং এর সঙ্গে শেখ মুজিবর রহমানের দেখা হয়। এসময় তিনি চীনের রাজনৈতিক ও আর্থসামাজিক অবস্থা প্রত্যক্ষ করেন। এছাড়াও ১৯৫৭ সালে শিল্প, বাণিজ্য, শ্রম, দুর্নীতি দমন ও ভিলেজ-এইড দফতরের মন্ত্রী থাকাকালে পাকিস্তান সংসদীয় দলের নেতা হিসেবে তিনি দ্বিতীয় বার চীন ভ্রমণ করেন। চীন ভ্রমণের এসব অভিজ্ঞতার আলোকে তিনি একটি ডায়েরি লেখেন যেখানে তিনি তৎকালীন পাকিস্তান ও চীনের রাজনৈতিক-আর্থসামাজিক অবস্থার তুলনা, কমিউনিস্ট রাষ্ট্রে গণতন্ত্রের চর্চা প্রভৃতি বিষয়াদি প্রাঞ্জলভাবে আলোচনা করেন। তিনি তাঁর এই লেখার নাম দেন "নয়া চীন ভ্রমণ"। এ ডায়েরিটিই "'আমার দেখা নয়া চীন" ' নামে বই আকারে প্রকাশ করা হয়।
নড়াইল ইউনিয়ন

নড়াইল ইউনিয়ন বাংলাদেশের ময়মনসিংহ জেলার হালুয়াঘাট উপজেলার একটি প্রশাসনিক এলাকা।
এই ৮নং নড়াইল ইউনিয়ন পরিষদ এর পূর্বে রয়েছে শাকুয়াই ইউনিয়ন পশ্চিমে ধারা ইউনিয়ন এবং উত্তরে হালুয়াঘাট ইউনিয়ন সবশেষে দক্ষিণে স্বদেশী ইউনিয়ন পরিষদের এর অবস্থান।
নড়াইল ইউনিয়ন হালুয়াঘাট উপজেলা আওতাধীন ৮ নং ইউনিয়ন পরিষদ। এ ইউনিয়নের প্রশাসনিক কার্যক্রম হালুয়াঘাট থানার আওতাধীন। এটি জাতীয় সংসদের নির্বাচনী এলাকা ময়মনসিংহ -১ এর অংশ। 
এ ইউনিয়নের গ্রামগুলো হল:
এই ৮নং নড়াইল ইউনিয়ন শিক্ষার হার ৯০% শতাংশ এবং এই ইউনিয়নটি একটি উন্নতর ইউনিয়নে পরিচিত এই ইউনিয়নে প্রাথমিক মাধ্যমিক সর্বমোট ২০ টি বিদ্যালয় রয়েছে।
৮নং নড়াইল ইউনিয়নে একটি কমিউনিটি ক্লিনিক রয়েছে যেটির অবস্থান বি.কে.কে উচ্চ বিদ্যালয়ের পাশে।
৮নং নড়াইল ইউনিয়নের অনেকগুলো রাস্তা ঘাট রয়েছে তার মধ্য প্রধান সড়ক হলো ধারা-শাকুয়াই সড়ক;এই সড়কটি স্বদেশী ইউনিয়ন এবং ৮নং নড়াইল ইউনিয়ন এর মাঝ দিয়ে চলে গেছে।
সাইফুল ইসলাম (সাবেক চেয়ারম্যান)।
আনোয়ার হোসেন মানিক(বর্তমান চেয়ারম্যান)।
আইনাম

আইনাম হচ্ছে ভারতীয় অঙ্গরাজ্য আসামের লোকগীতিসমূহের মধ্যে একটি প্রধান ভাগ। আসামের লোকগীতিগুলিকে প্রধানত তিনটি ভাগে ভাগ করা যায়। সেগুলি হল যথাক্রমে অনুষ্ঠানমূলক, আখ্যানমূলক এবং বিবিধ বিষয়ক। আইনাম, বিয়ানাম, বিহুগীত ইত্যাদিগুলি হচ্ছে অনুষ্ঠানমূলক লোকগীতির অন্তর্গত। আইনাম, সুবচনীর গীত, অপেচরীর গীত, লখিমী সবাহের গীত, গোসাঁনী পূজার গীত ইত্যাদি গানগুলি প্রায় একই পর্যায়ের গান। এই গানগুলি নিরক্ষর লোকজীবনের সম্পদ৷ এর রচয়িতার নাম পাওয়া যায় না। সেজন্য এই গানগুলি লোক সাহিত্যর অন্তর্গত। আসামের নারীদের মধ্যে বিশেষে গ্রাম্য পর্যায়ে এই গানগুলি প্রচলিত। বসন্ত রোগ মানুষের গায়ে দেখা দিলে এই নামগান গাওয়া হয়। বসন্ত রোগ 'সাত জন আই বা দেবীর' কোপদৃষ্টির জন্য হয় বলে আসামের জনমধ্যে যে বিশ্বাস আছে, সেই বিশ্বাসই আইনামের জন্ম দিয়েছে। এই সাতবোনকে সন্তুষ্ট করার জন্যই আইনাম গাওয়া হয়৷ অবশ্য বর্তমান সময়ে এই নামগুলি বিলুপ্তির পথে৷ বয়স অনুক্রমে সারিরিক বিকাশ না ঘটলে বা বিনারোগে শিশু-কিশোর শুকিয়ে শীর্ণ হয়ে গেলে অপ্সরার দোষ বলে আইরা চাতালের মধ্যে অপ্সরা সবাহ পেতে গান গায়।
সেইমতো সুবচনী দেবীকে অসুখ-অশান্তি নিবারণ করার কারণে গীতের মাধ্যমে স্তুতি প্রার্থনা করা হয়। এই কয়জন উপদেবীকে মহামায়া বা দুর্গার অভিব্যক্তি বলে বিশ্বাস করা হয়। এই অনুষ্ঠানগুলিতে আইদের গাওয়া গীতিগুলিতে নারীসুলভ কমনীয়তা, সরল বিশ্বাস, প্রগাঢ় ভক্তির পরিচয় পাওয়া যায়। দেবীকে মাতাজ্ঞানে, অতি আপনজনের মতো আন্তরিক শ্রদ্ধা ও ভক্তিতে গানগুলির মাধ্যমে আহ্বান করা হয়। ভাষার সরলতা এবং সহানুভূতির আন্তরিকতা এই গানগুলির বিশেষত্ব।
আইনামের উদাহরণ:
আই বা শীতলা দেবীর সাত ভাই-বোনের আগমনে ভক্ত বা নামতীদের কল্পনায় প্রকৃতির পরিবর্তন এবং সৌন্দর্য কেমনভাবে পরিস্ফূট হচ্ছে তার উদাহরণ নিচের গীতিটিই তুলে ধরে।
শেষর সারিটিতে আয়তীদের আত্মসমর্পণের ভাব, ভক্তি সুন্দরভাবে প্রকাশ পেয়েছে। যে অনুষ্ঠানসমূহকে কেন্দ্র করে এই গানগুলি রচিত হয়েছে সেই অনুষ্ঠানগুলি প্রাচীন হলেও মুখে মুখে এসে গানগুলির ভাষা আধুনিক হয়ে গেছে। আইনামসমূহের মধ্যে পিছলার ঘাট, ফুলবাড়ির দেওঘর ইত্যাদির নাম সর্বদা উল্লেখ পাওয়া যায়৷ পিছলা নদীর পারের কথা দেবীমন্দিরের কথা বেড সাহেবও উল্লেখ করে গিয়েছেন। আসামের উত্তর লখিমপুর-এর এই পিছলা নদী এবং ফুলবাড়ি থানে একসময় আই পূজার কেন্দ্রস্থল ছিল।
জামুগুড়িহাট

বৃহৎ জামুগুড়ি অঞ্চলটি ব্রহ্মপুত্র নদীর উত্তর পারে গুয়াহাটি মহানগর থেকে ২৪৪ কিলোমিটার এবং তেজপুর শহর থেকে ৪৫ কিলোমিটার দূরে অবস্থিত। এই অঞ্চলটি উত্তরে ২৬.৭৩° অক্ষাংশ এবং পূর্বে ৯২.৯৩° দ্রাঘিমাংশ। মূলতঃ চা এবং ধান চাষের ওপরেই এই শহরের অর্থনৈতিক অবস্থা নির্ভরশীল। ২০০১ সালের জনগণনা অনুসারে অঞ্চলটির ১৯,৭৪৩ জনসংখ্যা মোট ৫২টি গ্রামে বিভক্ত। অঞ্চলটিতে মূলতঃ অসমীয়া, নেপালী, বাঙালী, মুসলমান লোকরা সম্প্রীতি নিয়ে বাস করে। সর্বমোট ৬০টা নামঘর এবং মন্দির এই অঞ্চলে আছে। মোট জনসংখ্যার প্রায় ১৫% লোক সরকারি চাকরিজীবী,৩৫% লোক ব্যবসায়-বাণিজ্যর বিপরীতে ৫০% লোক চাষ-বাসের সঙ্গে জড়িত।কাণী দিকরাই এবং জিয়াভরলী নদীর মধ্যের এই জামুগুড়ির উত্তর পারে ছিজোচা বনভোজস্থল এবং দক্ষিণ পারে কাজিরাঙা জাতীয় উদ্যান আছে।
গ্রীষ্মকালীন উষ্ণতার বিপরীতে শীতকালে ফেব্রুয়ারি মাসের মধ্যভাগ পর্যন্ত রাতের উষ্ণতা যথেষ্ট নিম্নাগামী হয়। সকালে কুয়াশা পড়ে। সম্পূর্ণ বছরটিতে তাপমাত্রা ১৫° থেকে ২৩°র মধ্যে থাকে।অঞ্চলটির জলবায়ু বিভিন্ন প্রকার চাষের জন্য উপযোগী।
শিক্ষার দিক থেকে জামুগুড়িহাট একটি উন্নত স্থান। এই অঞ্চলটিতে ২০০টি সরকারি এল.পি স্কুল, ২০টি এম.ই স্কুল, ৮টি সরকারি উচ্চ মাধ্যমিক বিদ্যালয় থাকার ছাড়াও ৪টি উচ্চৈত্রের মাধ্যমিক বিদ্যালয় এবং একটি সরকারি মহাবিদ্যালয় (ত্যাগবীর হেমবরুয়া মহাবিদ্যালয়) আছে। বৃহত্তর ন-দুয়ার অঞ্চলের এইটিই একমাত্র উচ্চ শিক্ষার প্রতিষ্ঠান। এই মহাবিদ্যালয়টি ১৯৬৩ সালেই জামুগুড়িহাটের মূল কেন্দ্র থেকে ৩ কিলোমিটার দূরে অবস্থিত কুসুমটিলা অঞ্চলে তখনকার ৫২নং জাতীয় সড়কের (এখন ১৫নং জাতীয় সড়ক বলে নামকরণ হয়েছে) দাঁতিতে প্রতিষ্ঠিত হয়। অন্যদিকে ১৯২৫ সালে প্রতিষ্ঠিত জামুগুড়ি উচ্চৈত্রের মাধ্যমিক বিদ্যালয় বৃহত্তর জামুগুড়ি হাট অঞ্চলের প্রথম উচ্চৈত্রের মাধ্যমিক বিদ্যালয়। বর্তমান কয়েকটি ব্যক্তিগতখণ্ডের অসমীয়া এবং ইংরাজী মাধ্যমের বিদ্যালয় এবং একটি জুনিয়র কলেজ (কলা এবং বাণিজ্য শাখা) স্থাপিত হয়েছে।
রিক খ্বন

রিক খ্বন হচ্ছে আহোমদের আয়োজন করা আহোম ধর্মেরধর্মীয় অনুষ্ঠান। এতে খ্বন নামের বিশেষ শক্তি (সাধারণত দীর্ঘ আয়ুর বলে ধরা হয়) স্মরণ করা হয় যা চীন, শান,থাইল্যান্ড এবং লাওসের তাই দের মধ্যেও দেখা যায়। নতুনভাবে চাওফার আসন লাভ করার সময়ে বা যুদ্ধে জয়লাভ করার পরে অথবা কোনো অমঙ্গলের থেকে হাত থেকে দীর্ঘ জীবন লাভের কামনা করে এই উৎসব করা হত।
একটি সুসজ্জিত চাঙের ওপর চাওফা বসে থাকেন। ম'লৌঙ রা মন্ত্রপুত জল রাজার মাথায় ঢালি দেন। চাঙর নিচে দুজন মানুষ বসে থাকে। রাজার মাথায় ঢালা জল রাজার গা দিয়ে বয়ে গিয়ে সিহঁতর মাথায় পড়ে। স্নানের শেষে রাজার সাজ বদলে নতুন সাজ দেয়া হয়। সিহঁতকে পরিমিত সোনা এবং পরিমিত রূপা দিয়ে রাজ্য-এর বাহির করে দেয়া হয়। মানুষের বিশ্বাস যে সিহঁত রাজা এবং জনতাের অমঙ্গল নেওচি নিয়ে যায়। সেই কারণে তাঁদের "নেওচা যাওয়া" বলে।
খেরাই

খেরাই আসাম-এর বোড়ো জনগোষ্ঠীর লোকদের প্রজনন এবং উর্বরার প্রতীকরূপে পালন করা এক কৃষিভিত্তিক উৎসব৷ এই উৎসব সাধারনত কার্তিক মাসে (অক্টোবর -ডিসেম্বর) চাষ করার ঠিক আগে আগে উদ্‌যাপন করা হয়৷ এই উৎসবের সঙ্গে জড়িত খেরাই নৃত্য এক ঋতুধর্মী নৃত্য৷ সিজু গাছকে বাথৌ দেবতা হিসাবে গণ্য করে বোড়োরা পরম্পরাগতভাবে এই পূজা করে৷
খেরাইর ব্যুৎপত্তিগত অর্থ এচাম পণ্ডিত এইমতো দিয়েছেন, খেরাই হল ’খার’ + ’আই’, অর্থাৎ খার মানে হল দৌড় বা গতি এবং "আই" মানে গোঁসানী৷ আইমাতাকে সন্তুষ্ট করার জন্য করা নৃত্যই হল খেরাই নৃত্য৷ কোনো কোনো লোকের মতে খ-র অর্থ হল আঠু কঢ়া, রা-মানে সম্বোধন করা এবং ই-র অর্থ হল ঈশ্বর-এর উদ্দেশ্যে করা নৃত্য৷
বাথৌ দেবতা-এর সামনে বিভিন্ন উপাচার, বলির জীব-জন্তু, পশু-পক্ষী রেখে দেওধনী পূর্বদিকে মুখ করে গামারি কাঠের পীড়েয় বসেন৷ ওঝা পরে বসে আঠু পর্যন্ত মন্ত্র বলেন৷ ওঝা-এর পরে বুঢ়া-মেথারা বসেন৷ দেউরী দেওধনীর বাদিকে কিছু আঁতরে বসেন৷ সেইসময়ে খেরাই নৃত্য চলতে থাকে৷ পূজা শেষ হয়ে যাওয়ার পরেও নৃত্য চলতে থাকে৷ খাম, চিফুং, রিঙি, রামতাল, ওবা, খোবাং, বঙ্গনা ইত্যাদি এই নৃত্যে ব্যবহার হওয়া বাদ্যযন্ত্র৷
ত্রিপুরা কৃষক সমিতি

ত্রিপুরা কৃষক সমিতি বৃহত্তর কুমিল্লা তথা কুমিল্লা, চাঁদপুর, লক্ষ্মীপুর, নোয়াখালী ও ব্রাহ্মণবাড়িয়া নিয়ে গঠিত ত্রিপুরায় জেলায় বিশেষভাবে সংগঠিত কৃষক সংগঠন। ১৯১৯ সালে বেঙ্গল লেজিসলেটিভের কাউন্সিল সদস্য মৌলভী এমদাদুল হক এটি প্রতিষ্ঠা করেন।
কৃষক সমিতি শুরুতে গ্রামীণ সমবায়কে জোরদার করার সংগঠন হিসেবে গঠিত হয় এবং শেষ পর্যন্ত এটি বাংলার প্রাদেশিক কংগ্রেসের স্থানীয় বামপন্থী রাজনীতিবদের দ্বারা পরিচালিত আমূল সংস্কারবাদী সংগঠনে হিসেবে রূপ নেয়। ১৯২৯ থেকে ১৯৩৫ পর্যন্ত মহামন্দার সময়টা ছিল কৃষকদের জন্য খুবই দুর্দশার দিন। তখন ব্রিটিশ-বিরোধী আন্দোলনের সদস্য মুখলেসুর রহমান, কামিনী কুমার দত্ত ও আবদুল মালেকের নেতৃত্বে এ সংগঠন পুনর্গঠন হয়।
কুমিল্লার উকিল সম্প্রদায়ের নামজাদা সদস্য ও বামপন্থি সংগঠনের নেতা কামিনীকুমার দত্ত ছিলেন সমিতির প্রধান সংগঠক ও অর্থের যোগানদাতা। তিনি সমিতিকে তাত্ত্বিক বিষয়ে বুদ্ধী পরামর্শ দিতেন। তখনকার রাজনৈতিক ও ভৌগোলিক ভিত্তি প্রশস্ত করার উদ্দেশ্যে ১৯৩৬ সালে সমিতির পুনঃনামকরণ হয় কৃষক ও শ্রমিক সমিতি। তবে নামকরণের পরেও তার সমর্থকদের কাছে এটি ত্রিপুরা কৃষক সমিতি নামেই পরিচিত ছিল। 
ত্রিপুরা কৃষক সমিতির নামের এ পরিবর্তনে এটি আন্তঃজেলা দলে পরিণত না হয়ে দলটি এত শক্তিশালী হয়ে উঠেছিল যে, ১৯৩৭ সালের সাধারণ নির্বাচনে ত্রিপুরা জেলায় নির্ধারিত ৭টি আসনের সবকটিতেই সমিতি তার নিজস্ব প্রার্থী নির্বাচনে প্রতিদ্বন্দ্বিতা করে। এরমধ্যে ৫টি আসনে জয়লাভ করে। বিজয়ীরা কংগ্রেস, মুসলিম লীগ ও কৃষক প্রজা পার্টি থেকে প্রতিদ্বন্দ্বিতাকারী অভিজাত প্রার্থীদের বিপুল ভোটে পরাজিত করতে সক্ষম হয়।
ওই সময়কার সাম্প্রদায়িক রাজনীতির প্রেক্ষাপটে সমিতিতে সমাজতান্ত্রিক প্রভাব ক্রমেই সংকীর্ণ হয়ে আসে। পর্যায়ক্রমে দলের অভ্যন্তরে কোন্দল সৃষ্টি হয়ে সংস্কারপন্থী ও মধ্যপন্থী দুটো গ্রুপে মধ্যে বিভক্ত হয়ে যায়। সংস্কারবাদী অংশের নেতৃত্বে ছিলেন ইয়াকুব আলী এবং মধ্যপন্থী অংশের নেতৃত্ব ছিলেন আশরাফ উদ্দীন চৌধুরী। 
বিশ শতকের চল্লিশের দশকে মুসলিম জাতীয়তাবাদের প্রসার ঘটলে বামপন্থী সমর্থিত ত্রিপুরা কৃষক সমিতি ক্রমেই ছোট হয়ে আসে এবং অনেকটা বিলুপ্তির দিকে এগুতে থাকে। একসময় ত্রিপুরা অঞ্চলকে সমিতির দুর্গ বলে চিহ্নিত হওয়া সংগঠন এতোটা ছোট হয়ে যায় যে, মুসলিম লীগসহ সকল বৃহৎ দল এটিকে তাদের নিজেদের পক্ষে নিয়ে জোটে ভেড়ানোর চেষ্টা করে। ১৯৪৬ সালের সাধারণ নির্বাচনে মুসলিম লীগের প্রার্থীরা সেখানকার ত্রিপুরা অঞ্চলের সবকটি আসন দখল করে। অপরদিকে বাংলার উত্তর ও উত্তর-পূর্ব দিকের জেলাগুলিতে ১৯৪৬ থেকে ৪৭ সালে হওয়া তেভাগা আন্দোলনে ত্রিপুরা কৃষক সমিতির কার্যত কোনো অংশগ্রহণ থেকে বাদ পড়ে যায়।
বহাগ বিহু

ব’হাগ বিহু বা রঙালী বিহু বসন্তের আগমনে উদ্‌যাপন করা আসাম-এর মূল বিহু উৎসব। বসন্তের আগমনে যখন প্রকৃতি নতুন রূপে জেগে ওঠে, তখন চহা জনতা জীবন উপভোগ করতে এগিয়ে আসে। রঙালী বিহু যৌবনের উৎসব। ডেকা গাভরু রাতি বিহু শুরু করে, বিহুর মধ্যে নিজের জীবন সঙ্গী বেছে নেয়। কৃষি সংস্কৃতির আরম্ভ থেকে এমনধরনের উৎসব চলে আসছে। যৌবনের সঙ্গে চাষ মাটির উর্বরতার সম্বন্ধ আছে বলে মানুষ বিশ্বাস করে। সেজন্য চাষ আরম্ভ করার আগে আগে পালন করা রঙালী বিহুর কৃষির সঙ্গে ওতপ্রোত সম্বন্ধ আছে।
ব'হাগ বা রঙালী বিহু, একসাথে সাতদিন ধরে উদ্‌যাপন করা হয়। চৈত্রের সংক্রান্তির দিনের থেকে আরম্ভ করে বৈশাখের ৬ তারিখ পর্যন্ত সাত দিন ধরে থাকে। প্রত্যেক দিনের বিহুর একধরনের নাম আছে। এটি "সাত বিহু" বলে পরিচিত। চৈত্রের দুমাসের দিন গরু বিহুর আরম্ভ হয়ে ক্রমে "মানুষ বিহু", "হাত বিহু", "চেনেহী বিহু", "মাইকী বিহু", "রঙালী বিহু" এবং শেষের দিন "চেরা বিহু"র বহাগ বিহু সমাপ্ত হয়। ব্রহ্মপুত্রের উত্তর পারে তার একটি দিন "গোঁসাই বিহু" বলেও পালন করা যায়। অবশ্য এই সাত বিহুর পরম্পরা বর্তমান বিলুপ্তপ্রায়।
কিছু ব্যক্তি আবার বৈশাখের বিহুর এই অনুষ্ঠানসমূহকে নিম্নলিখিত মতো ভাগ করেছেন:-
প্রথম বিহুটির নাম গরু বিহু। এই দিন গরুর শিঙে তেল দিয়ে ধুইয়ে লাউ-বেগুন খাওয়ায় এবং তাকে মালাও পরায়। গ্রামের সব গরু কাছের নদী, বিল বা অন্য কোনো স্থানে নিফে সকলে গরু ধুইয়ে এবং নিচের গীতটি গেয়ে গেয়ে দীঘলতী, মাখিয়তী ইত্যাদি গাছের ডালের বলাই
দীঘলতির দীঘল পাত, গরু বলাওঁ জাত জাত।<br>
মার ছোট বাপের ছোট, তই হবি বর গরু।<br>
লাও খা বেঙেনা খা, বছরে বছরে বাঢ়ি যা।<br>
সেদিনই মানুষ মাস, হলদি, আমর মল এবং দৈবজ্ঞের আগে দিয়ে যাওয়া সর্বৌষধিতে গা ধোয়। এইমতো গা ধুলে অপায়-অমঙ্গল দূর হয় বলে বিশ্বাস করা হয়। দুপুরের নামঘরে নাম-কীর্তন করা হয়। গোধূলিতে গরুকে নতুন পঘা দেয় এবং নাড়ু পিঠা খাওয়ায়।
দ্বিতীয় দিন বর বিহু বা মানুষের বিহু। সেদিনও নামঘরে সামূহিকভাবে নাম-কীর্তন করা হয়। সাধারণত বর বিহুর দিন বিহুবান নেওয়া হয়। এই বিহুবান নিজের সঙ্গে পরিবারের অন্যান্য ইষ্ট-কুটুম্ব এবং কাছের ব্যক্তিকেও দেয়া হয়। এও এক ধরনের পরম্পরা। ব'হাগ বিহুতে খাওয়া-বোবাত রং-ধামালির ওপর বেশি গুরত্ব দেয়া হয়। ডেকা-ডেকারীরা বিহু-উৎসব তৈরি করে বিহুগীতি, বিহু নাচ, হুঁচরি, নানা রকমের খেলাধুলার ব্যবস্থা করে। সঙ্গে মানুষের ঘরে ঘরে গিয়ে হুঁচরি গেয়ে গৃহস্থকে আর্শীবাদ দেয়। অন্যদিকে কোনো কোনো স্থানে শেন-কনুবার যুদ্ধ, মোহ যুদ্ধ, কণী যুদ্ধ ইত্যাদি খেলাধুলারও ব্যবস্থা আছে।
আগের কালে চৈত্র মাসের আরম্ভ থেকে ডেকা গাভরু মিলে 'রাতি বিহু' শুরুর পরম্পরা ছিল। বর্তমান এই প্রথা প্রায় উঠে যাচ্ছে। রাতি বিহু কেবল ডেকা গভরুর বিহু। ডেকা গাভরু মিলে রাতারাতি আছুতীয়া স্থানে বিহু নাচ, বিহু গীতিতে একজন সেইব্যক্তিকে প্রেম নিবেদন করত এবং বিহু তলা থেকে বহুলোক সাংসারিক জীবন আরম্ভ করত। অবশ্য বর্তমান আধুনিক সভ্যতার পরশে এই বিলাক প্রথা একেবারে লোপ পেয়ে গিয়েছে, কেবল কিছু জনগোষ্ঠীর মধ্যে 'গাছ তলার বিহু' নামে এই রাতি বিহুর অল্প পরিবর্তিত রূপ প্রচলিত হয়ে আছে। এই রাতি বিহুর শেষ হত গরু বিহুর উরুকার দিন।
এই বিহু নৃত্য এবং গীতি কেবল মহিলাদের দ্বারা পরিবেশন করা হয়। আগে গ্রামে মহিলারা এমন বিহু নৃত্য পরিবেশন করাতে তার চারদিকে বাঁশের কিছু "জেং" গুজে নিতেন। সেজন্য পরে একে "জেং বিহু" বলে নামকরণ করা হয়। একে গাছ তলার বিহু বলেও পরিচিত।
পরাগ

পরাগ মিচিং জনগোষ্ঠীর একটি উল্লেখযোগ্য কৃষিভিত্তিক উৎসব, এই উৎসব ৫ দিন ধরে উদযাপন করা হয়। সাধারণত চাষ শুরু করার পর এই উৎসব শুরু হয়। সৃষ্টিকর্তা, মাতা পৃথিবী তথা পূর্বপুরুষদের তুষ্ট করার উদ্দেশ্য এই উৎসব পালন করা হয়। এই উৎসব গ্রামের ডেকা-গাভরুদের নেতৃত্বে অনুষ্ঠিত হয় বলে রং-আনন্দের মধ্য দিয়ে শুরু হয়। আলি আঃ লৃগাঙের মতো এই উৎসবেও প্রচুর গীতি-মাত, নৃত্য ইত্যাদির আয়োজন হয়। এই উত্সবের অন্য একটি নাম হচ্ছে "নরসিংহ বিহু"।
প্রথম দিনের সকল আয়োজন শেষ করার পর রাতে 'মিবু'র সাদরে 'মিবু-দাগনাম' অনুষ্ঠান শুরু হয়। এই অনুষ্ঠানে মিবুর সঙ্গে সমস্ত ডেকা-গাভরু সারি-সারিতে নৃত্য করে। এই নৃত্যে 'আঃবাঃ' গীতি গাওয়া হয়। এই গানগুলির মাধ্যমে মানব সৃষ্টিকর্তা 'চেদীবাঃবু' এবং 'মেঃলং-নাঃনী'কে স্মরণ করা হয়। এমন মাঙ্গলিক অনুষ্ঠানগুলিতে মিবুর সঙ্গে গ্রামের বয়োবৃদ্ধরা বধ করা গাহরি-এর আগমঙহে 'আচিন-তাগির' বা মঙ্গল চায়। দ্বিতীয়দিন নিমন্ত্রিত অতিথি 'মিনম'দের আদর শুশ্র্ষা করা হয়। পরাগ উৎসবে চুবুরীয়া গ্রাম ছাড়াও দূর-দূরান্তের গ্রামকেও নিমন্ত্রণ করা হয়। পরাগ উৎসবে গ্রামের মুরংঘর অনুষ্ঠিত করা হয়। মুরংঘর গ্রামের মধ্যে নয় এমন কোনো একমাথার উন্মুক্ত স্থানে পূর্ব-পশ্চিমে বানানো হয়। একে বাঁশ, কাঠ এবং খড় দিয়ে নির্মাণ করা হয়। মুরংঘরে বেড়া থাকে না; এটি একটি মুকুলি চাংঘর। এর দুমাথায় চাঙে ওঠা-নামা করতে জখলা লাগানো থাকে। পঃরাগের কেউনিশা গ্রামের ডেক-গাভরু এবং মিনমরা এক সাথে মুরংঘরে শোয়। এটি মিচিংদের পরম্পরাগত রীতি। পঃরাগ উৎসবের অন্যতম অনুষ্ঠান হল- 'পঃবর্-কাতনাম্' এবং 'এঃগ-মাননাম'। 'পঃবর' বাঁশ-বেতের সাজানো চুপি আকৃতির এক সাজ, একে আপাং চাকিবে ব্যবহার করা হয়। 'এঃগ-মাননাম' বা গাহরি বধ করা অনুষ্ঠান। এইমতো তিনদিন, তিন রাত রং-আনন্দ, ভোজভাত এবং পূজা-অর্চনার পর পঃরাগ উৎসবের সামরে মরা হয়।
মুরং ঘর মিচিং সংস্কৃতির প্রাণকেন্দ্রস্বরূপ। মুরংঘরের প্রকাণ্ড খুঁটি এবং চ'তিগুলিতে বি রকম কারু-কার্য খচিত থাকে। তদুপরি এইগুলিতে দঃঞি (সূর্য্য), পঃল (চন্দ্র), তাকার (নক্ষত্র)-এর চিত্র ছাড়াও বিভিন্ন জীব-জন্তু, পশু-পক্ষী ইত্যাদির নানারঙের চিত্র অঙ্কিত থাকে। এইগুলিতে জেঠি, গাহরি, বাঘ, হাতী এবং নানা ধরনের পাখি, বাঁদর ইত্যাদির ভাস্কর্য্য ব্যবহার করে। গ্রামের সকল লোক মিলে সামূহিকভাবে মুরং নির্মাণ করে। একটি মিচিং সাংস্কৃতির জীবনের রঙ্গমঞ্চ।
ভঠেলি

ভঠেলি () হল হিন্দু ধর্মে প্রচলিত বাঁশ গাছক দেবতা জ্ঞান করে করা এক ধরনর পূজা। প্রধানত নিম্ন আসামে এই পূজার প্রচলন দেখা যায়।
প্রাচীন কাল থেকেই ভারত-এর বিভিন্ন সংস্কৃতিতে বিভিন্ন গাছ পূজার প্রচলন আছে। বিশ্বাস অনুসারে স্থান ভেদে মানুষ বিভিন্ন গাছকে পূজা করে। ভারত-এর হিন্দু ধর্মাবলম্বী লোকরা বছরটির বিভিন্ন সময়ে বিভিন্ন গাছ-গাছালিকে দেব-দেবীর প্রতীক হিসাবে মেনে পূজা করে। বহাগ বিহুকে কেন্দ্র করে আসামে বাঁশ গাছকে করা পূজাই ভঠেলি উৎসব বলে পরিচিত। বিশেষত নিম্ন আসাম-এর কামরূপ নলবাড়ি এবং বাক্সা জেলায় বৈশাখ মাসে এই উৎসব ধুমধাম করে পালন করা হয়।
সূত্রধারী নৃত্য

সূত্রধারী নৃত্য সত্রীয়া পরিবেশন কলার অন্তর্গত একটি নৃত্য শৈলী। সূত্রধার একাধারে গায়ক, নর্তক, ঘোষক এবং পরিস্থিতির ব্যাখ্যাকারী। সূত্রধারী নাচ অংকীয়া ভাওনার একটি অপবিহার্য নৃত্য। (গায়ন-বায়নের অন্তর্গত) সাধারণত বরপেটীয়া ধামালিটিকে আধার হিসাবে নিয়ে গুরুকীর্তন ভাওনা আরম্ভ হয়। সেজন্য অন্য নাচে থাকার মতো সূত্রধারী নাচের আধারিত ধামালিটি হল বরপেটীয়া ধামালি। অবশ্য অন্য উদ্দেশ্যে এই নাচ নাচার সময়ে ধামালির ধরা-বাঁধা নিয়ম থাকে না।
ভারতীয় সভ্যতায় জগতকে রঙ্গমঞ্চ, জীবনকে নাটক, জীবকে অভিনেতা/অভিনেত্রী এবং ঈশ্বরকে সূত্রধার বলা হয়। সূত্রধার সংস্কৃত নাটক, পুতুল নাচ বা ওঝা পালির ওঝার অনুরূপ হলেও শংকরদেব নাটের সূত্রধার সুকীয়া। সূত্রধারকে কুশল অভিনেতা, গীতি-বাদ্য-নাট বিশারদ এবং সুপরিচালক হিসাবে শংকরদেব তাঁর নাটে স্থান দিয়েছেন। ভাওনার শ্লোক, অপিচ এবং সূত্রধারের বচনের ওপর সম্পূর্ণ পরিচালনার ভার সূত্রধারের।নাটক-এর প্রথম নান্দী নান্দী শ্লোক-এর পরে সূত্রধার-এর শ্লোক এবং সূত্র-এর উক্তিগুলি থেকে এই কথা স্পষ্টত বোঝা যায়। গায়ন-বায়ন এবং সূত্রধারদের পিন্ধনত বগা ধুতি বা ঘোরী, হাত গেঞ্জী, পাঞ্জাবী, চেলেং চাদর এবং মাথায় বগা পাগ থাকে।
ভাওনা-এর আরম্ভে সূত্রধার আঁড়-কাপড়ের আঁড়ে, অগ্নিগড়-এর নিচে আঁঠুকাঢ়ি সেবা জানানোর ভঙ্গীতে থাকে। আঁড়-কাপড় আঁতর হওয়ার সাথে সাথে বিভিন্ন বাদ্যসমূহ একেসাথে বেজে ওঠে। সঙ্গীরা হরিধ্বনি দিয়ে ওঠেন। বিলম্বিত লয়ে খোল, মৃদঙ্গ, তাল বাজে। সূত্রধার ছোট ভঙ্গীর একটি নাচ শুরু করে। নাচের মধ্যেই সূত্রধার থিয় দেন এবং মধ্যম লয়ের বাজনায় বরভঙ্গীর নাচ একটি আরম্ভ করে। এই দুই অংশ নাচের শেষে সূত্রধার স্বস্তিক হস্তেরে গোটা ভাওনাস্থল চতুস্পর্শ পরিভ্রমণ করে জনতা তথা দর্শকের মঙ্গল কামনা করে। এই নৃত্যের খোলে ১৭টি এবং শ্লোক ৯টি মোট ২৬টি বাজনা থাকা উল্লেখযোগ্য। ৪, ৭, ১০, ১১, ১২, ১৪, ১৫ এবং ১৭ সংখ্যক বাজনায় সূত্রধার খর নাচ প্রদর্শন করার সু রকমা পায়। নবম বাজনাতে বহু পাকের নাচ এবং ষোড়শ বাজনাতে জিধিনাকে হাত সরিয়ে হাত পড়ে। সূত্রধার নৃত্য সমাপ্ত করার সাথে সাথে প্রধান চরিত্র শ্রীকৃষ্ণ বা রাম-এর প্রবেশের পথ ঘোষিত হয়। তারপরে অন্য চরিত্রের প্রবেশ ঘটে।
ভাওনার আরম্ভে সূত্রধার আঁড়-কাপড়ের আঁড়ে, অগ্নিগড়ের নিচে আঁঠুকাঢ়ি সেবা জানাবার ভঙ্গীতে বসে থাকে।
বনগাঁও সভা মহোৎসব

বরপেটা জেলার বজালী মহকুমার অন্তর্গত বনগাঁওর এক বার্ষিক ধর্মোৎসব হল বনগাঁও সভা মহোৎসব। শতবর্ষ পেরনো এই সভা উৎসব প্রতি বছর মাঘ-ফাল্গুন মাসের ভীষ্মাষ্টমী-এর দিন হোম-যজ্ঞের দ্বারা আরম্ভ করা হয়। বনগাঁও এবং এর দাঁতিকাষরীয়া অঞ্চলটিকে মহামারি, অরাজকতা ইত্যাদির থেকে বাচানোর জন্য সমূহ গঞাই মিলিত হয়ে হোম-যজ্ঞের মাধ্যমে জগন্নাথ মহাপ্রভুর শ্রীচরণে সেবা করাই এই সভার মুখ্য উদ্দেশ্য। এ ছাড়াও কৃষি কর্ম শেষ করার পরে সমূহ জনতা একবার মিলিত সুযোগ লাভ করে। 
আদিতে প্রথম সভার স্থান খারপরা পথ ছিল। সেখানে অস্থায়ীভাবে বেদী নির্মাণ করে ১৩০৮ সালের (ইং ১৯০১ সাল) ভীষ্মাষ্টমীতে প্রথম সভা শুরু হয়েছিল। এই সভা প্রথম তিনদিনের শুরু হয়েছিল যদিও পরে পাঁচদিনের শুরু করে। তার কয়েক বছর পরে গ্রামের কেন্দ্রস্থলের প্রাথমিক বিদ্যালয়ের দক্ষিণদিকের মাটি জনতার নামে কিনে সেখানে সভার স্থান ঠিক করে। তখন থেকে সেই স্থানেে সভা তৈরি করে আসা হচ্ছে। 
সভার সঙ্গে সঙ্গতি রেখে কামরূপীয়া ঢুলীয়া বা কৈহাটীর ঢুলীয়া, ওজাপালি এবং যাত্রাপার্টীর ভাওনা এক বিশেষ আকর্ষণ হিসাবে চিহ্নিত হয়ে আসছে। 
১৩০৪ সালের ২৯ জৈষ্ঠ্য, ইংরাজী ১৮৯৭ সালে নিম্ন আসামে হওয়া প্রলয়ংকরী ভূমিকম্প-এর কবলে পড়ে বরপেটা জেলার (পুরানো কামরূপ জেলা) ছোটক্ষেত্রী অঞ্চলের বহু অনিষ্ট হয়েছিল। ভূমিকম্পের পরের বানজল এবং তার ঠিক পরের মহামারি সংহার মূর্ত্তি ধারণ করা সময়ে সেই অঞ্চল থেকে উঠে এসে কিছু মানুষ বনগাঁওতে এসে ঠাই নিয়েছিল এবং মহামারি থেকে রক্ষা পাওয়ার জন্য মানুষগুলি এক হয়ে একটি মেল তৈরি করে। এই মেলটিতে সমস্ত মানুষ এক হয়ে জনতার মধ্যে একতা, সংহতি, শান্তি, ভ্রাতৃত্ববোধ বাজিয়ে রাখা এবং বিপদ থেকে রক্ষা পাবার জন্য একটি পাঁচদিনের সভা শুরুর সিদ্ধান্ত গ্রহণ করে। সেই সিদ্ধান্ত মর্মে শ্রীশ্রী জগন্নাথ মহাপ্রভুর উদ্দেশ্যে মাঘ মাসের ভীষ্মাষ্টমী তিথিতে হোমের দিন ধার্য করে। হোমের আগের দিন সভার গোন্ধ এবং সেইদিন গোঁসাই স্থাপন করার সিদ্ধান্ত নেয়।
গরখীয়া সবাহ

গরখীয়া সবাহ প্রধানত উজনি আসামে প্রচলিত একটি অনুষ্ঠান। এই অনুষ্ঠান ভগবান শ্রীকৃষ্ণকে সন্তুষ্ট করতে করা হয়।
এই উৎসবে গ্রামের মানুষ গোরক্ষকদের নিজ ঘরে নিমন্ত্রন করে এবং সভক্তিতে নানা রকম খাদ্যসম্ভারে আপ্যায়িত করে। এর মধ্যে প্রধান হল চাউলগুড়ি, কলা, গুড় ইত্যাদিতে তৈরী ঘোল বা মোহনভোগ। হিন্দু ধর্মমতে গরুকে ভগবানরূপে জ্ঞান করা হয় এবং যেহেতু গরু ভগবান শ্রীকৃষ্ণ-এর সঙ্গে সবসময় থাকে, তাই গোরক্ষকদের আপ্যায়িত করা মানেই ভগবান শ্রীকৃষ্ণকেও আপ্যায়িত করা হয় বলে মানুষ বিশ্বাস করে। আসামের বিভিন্ন অঞ্চলে এই উৎসব পালন করার ধরন কিছু আলাদা হতে দেখা যায়। সাধারণত বারজন গোরক্ষককে নিমন্ত্রণ করা হয়। আপ্যায়নের পরে তাঁদের প্রতিব্যক্তিকে একটি করে ছোট লাঠি, একটি করা কাটারী, নতুন কাপড় আর একটি করে সিকি উপহার দেয়া এক প্রকারের নিয়ম।
বাকা জিলানী

মোহাম্মদ বাকা খান জিলানী (; ; জন্ম: ২০ জুলাই, ১৯১১ - মৃত্যু: ২ জুলাই, ১৯৪১) তৎকালীন ব্রিটিশ ভারতের পাঞ্জাবের জলন্ধর এলাকায় জন্মগ্রহণকারী ভারতীয় আন্তর্জাতিক ক্রিকেটার ছিলেন। ভারত ক্রিকেট দলের অন্যতম সদস্য ছিলেন তিনি। ১৯৩৬ সালে সংক্ষিপ্ত সময়ের জন্যে ভারতের পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর ভারতীয় ক্রিকেটে উত্তর ভারত ও মুসলিম দলের প্রতিনিধিত্ব করেন। দলে তিনি মূলতঃ ডানহাতি মিডিয়াম পেস বোলার ছিলেন। এছাড়াও, নিচেরসারিতে ডানহাতে ব্যাটিং করতেন বাকা জিলানী।
১৯৩৪-৩৫ মৌসুম থেকে ১৯৩৮-৩৯ মৌসুম পর্যন্ত বাকা জিলানী’র প্রথম-শ্রেণীর খেলোয়াড়ী জীবন চলমান ছিল। ডানহাতি মিডিয়াম-ফাস্ট বোলার ও নিচেরসারির কার্যকর ব্যাটসম্যান ছিলেন বাকা জিলানী।
ডানহাতি মিডিয়াম পেস বোলার ও নিচেরসারির ব্যাটসম্যান হিসেবে প্রথম-শ্রেণীর ক্রিকেটের অভিষেক খেলাতেই বারো উইকেট লাভ করেছিলেন। রঞ্জী ট্রফিতে প্রথম হ্যাট্রিক করার কৃতিত্ব দেখান। ১৯৩৪-৩৫ মৌসুমে রঞ্জী ট্রফির প্রথম আসরে সেমি-ফাইনালে উত্তর ভারতের সদস্যরূপে দক্ষিণ পাঞ্জাবের বিপক্ষে এ সাফল্য পান। এক পর্যায়ে ২৫ বলে ৭ রান খরচায় ৫ উইকেট লাভ করেন। খেলায় দক্ষিণ পাঞ্জাব মাত্র ২২ রানে গুটিয়ে যায় ও ৭৬ বছর ধরে প্রতিযোগিতার সর্বনিম্ন রান তুলে।
সমগ্র খেলোয়াড়ী জীবনে একটিমাত্র টেস্টে অংশগ্রহণ করেছেন বাকা জিলানী। ১৫ আগস্ট, ১৯৩৬ তারিখে ওভালে স্বাগতিক ইংল্যান্ড দলের বিপক্ষে টেস্ট ক্রিকেটে অভিষেক ঘটে তার। এটিই তার একমাত্র টেস্টে অংশগ্রহণ ছিল। এরপর আর তাকে কোন টেস্টে অংশগ্রহণ করতে দেখা যায়নি।
১৯৩৬ সালে ভারত দলের সাথে ইংল্যান্ড গমন করেন। এ সফরে তিনি তার একমাত্র টেস্টে অংশ নেন। দলে অধিনায়ক ভিজ্জি ডাকনামে পরিচিত বিজিয়ানাগ্রামের মহারাজকুমার ও সাবেক ভারতীয় অধিনায়ক সি. কে. নায়ডু’র মধ্যে স্নায়ুযুদ্ধ চলছিল। জিলানী প্রথম অংশে ছিলেন। বিভিন্ন প্রতিবেদনে উল্লেখ করা হয় যে, কেবলমাত্র বিজিয়ানাগ্রামের মহারাজকুমারের একনিষ্ঠ সমর্থকের কারণে তাকে দলে রাখা হয়েছিল।
ওভালে সিরিজের তৃতীয় টেস্ট শুরুর কিছুদিন পূর্বে জিলানী জনসমক্ষে নায়ড়ুকে প্রাতঃরাশ শেষে অপদস্থ করেন। টেস্ট অভিষেকে এর বিরূপ প্রভাব পড়ে। সবশেষে ব্যাটিংয়ে নেমে অপরাজিত ৪ ও ১২ রান তুলেন এবং বোলিংয়ে প্রশংসা কুড়োলেও পনেরো ওভার বোলিং করে শূন্য হাতে ফিরেন। এ সফর সম্পর্কে কোটা রামস্বামী জানান যে, জিলানী উচ্চ রক্তচাপ, নিদ্রাহীনতা, ঘুমের ঘোরে হাটতেন ও উগ্র আচরণ করতেন। কেউ বলতে পারতো না কখন তিনি স্বাভাবিক ও কখন অনিয়ন্ত্রিত অবস্থায় চলে আসবেন। এ সফরে নিয়মিতভাবে চিকিৎসকের শরণাপন্ন হয়েছিলেন।
তিন দিনের খেলাগুলোয় অংশ নিয়ে ১৮.৫২ গড়ে রান তুলেন। তন্মধ্যে, লিচেস্টারে ১১৩ রানের উল্লেখযোগ্য ইনিংস ছিল। এ সফরে তিন দিনের খেলাগুলোয় অংশ নিয়ে ৪০.৭২ গড়ে মাত্র আট উইকেট পেয়েছিলেন।
জলন্ধরের অতিরিক্ত সহকারী কমিশনারের দায়িত্ব পালন করতেন। নিজস্ব ত্রিশতম জন্মদিনের আটাশ দিন পূর্বে তার দেহাবসান ঘটে। এ সময় তিনি অমর সিংয়ের পর দ্বিতীয় ভারতীয় টেস্ট ক্রিকেটার হিসেবে ইহলোক ত্যাগ করেন। তিনি মৃগীরোগে ভুগছিলেন। জলন্ধরের নিজ বাড়ীর বারান্দা থেকে পরে যান ও তাৎক্ষণিকভাবে মৃত্যুবরণ করেন।
২ জুলাই, ১৯৪১ তারিখে মাত্র ২৯ বছর বয়সে পাঞ্জাবের জলন্ধর এলাকায় বাকা জিলানী’র দেহাবসান ঘটে। মজিদ খান, জাভেদ বার্কি ও পাকিস্তানের বর্তমান প্রধানমন্ত্রী ইমরান খানের পরিবারের সাথে বৈবাহিক যোগসূত্র রয়েছে।
মাই লেফট ফুট

মাই লেফট ফুট হল জিম শেরিডান পরিচালিত ১৯৮৯ সালের আইরিশ জীবনীমূলক হাস্যরসাত্মক নাট্য চলচ্চিত্র। এতে শ্রেষ্ঠাংশে অভিনয় করেন ড্যানিয়েল ডে-লুইস, ব্রেন্ডা ফ্রিকার, রে ম্যাকঅ্যানালি, হিউ ওকনর, ও ফিওনা শ। এটি সেরেব্রাল পালসি নিয়ে জন্মগ্রহণ করা আইরিশ ব্যক্তি ক্রিস্টি ব্রাউনের গল্প, যিনি কেবল তার বাম পা নিয়ন্ত্রণ করতে পারতেন। এতে অন্যান্য চরিত্রে অভিনয় করেছেন অ্যালিসন হুইলান, কার্স্টেন শেরিডান, ডিক্ল্যান ক্রোগান, এনা ম্যাকলিয়াম, মারি কনমি ও সাইরিল কিউস্যাক। এটি ব্রাউনের "মাই লেফট ফুট" বইয়ের আংশিক কল্পনাধর্মী জিবনী।
ড্যানিয়েল ডে-লুইস চলচ্চিত্রের প্রথম দৃশ্য পড়েই এতে অভিনয়ের জন্য আগ্রহী হন, প্রথম দৃশ্যটি ছিল এমন যে ব্রাউন বাম পা ব্যবহার করে একটি রেকর্ড প্লেয়ার চালু করার চেষ্টা করছেন। ডে-লুইস এই দৃশ্যটি সম্পর্কে বলেন, "আমি জানতাম এটা করা সম্ভব নয়...এবং এটাই আমাকে আকৃষ্ট করেছিল।" অনেকগুলো দৃশ্য আয়নাতে ধারণ করা হয়েছিল, কারণ ডে-লুইস সেই দৃশ্যগুলিতে তার ডান পা ব্যবহার করেছিলেন। ডে-লুইস এই চরিত্রের প্রস্তুতি হিসেবে কিছু সময় ক্রিস্টি ব্রাউনের শিক্ষা প্রতিষ্ঠানেও কাটান। তিনি পরবর্তী কালে তার অস্কার পুরস্কার নিয়ে সেখানে গিয়েছিলেন।
"মাই লেফট ফুট" চলচ্চিত্রটি ইতিবাচক পর্যালোচনা লাভ করে। সমালোচক রজার ইবার্ট চলচ্চিত্রটিকে ৪/৪ তারকা দিয়ে বলেন, ""মাই লেফট ফুট" অনেকগুলি কারণে একটি সেরা চলচ্চিত্র, কিন্তু তন্মধ্যে সবচেয়ে গুরুত্বপূর্ণ হল এটি আমাদের এই ব্যক্তির জীবন সম্পর্কে সম্পূর্ণ চিত্র তুলে ধরেছে। এটি অনুপ্রেরণা প্রদায়ক চলচ্চিত্র নয়, তবুও এটি অনুপ্রাণিত করেছে। এটি সহানুভূতিপূর্ণ চলচ্চিত্র নয়, তবুও এটি সহানুভূতি প্রদান করেছে।" পর্যালোচনা সংগ্রাহক ওয়েবসাইট রটেন টম্যাটোসে ৩৫ জন চলচ্চিত্র সমালোচকের মধ্যে ৯৭ ভাগই চলচ্চিত্রটির জন্য ইতিবাচক প্রতিক্রিয়া জানিয়েছেন এবং তাদের পর্যালোচনার গড় রেটিং ৭.৯/১০। এই ওয়েবসাইটের পরিসংখ্যানে বলা হয়েছে, "নিঃসন্দেহে সকলেই ড্যানিয়েল ডে-লুইসের অভিনয় দেখার জন্য "মাই লেফট ফুট" দেখতে আসবেন, কিন্তু চলচ্চিত্রটির নিম্ন দিকে না যাওয়াই দর্শকদের মনে রয়ে যাবে।" মেটাক্রিটিকে ১৭টি সমালোচনামূল পর্যালোচনায় চলচ্চিত্রটির স্কোর ১০০-এ ৯৭।
উত্তরা এক্সপ্রেস

উত্তরা এক্সপ্রেস(ট্রেন নং-৩১/৩২) বাংলাদেশ রেলওয়ের একটি মেইল ট্রেন পরিষেবা। উত্তরা এক্সপ্রেস রাজশাহী থেকে পার্বতীপুর যাওয়ার পথে নাটোর জেলা, নওগাঁ জেলা, বগুড়া জেলা ও জয়পুরহাট জেলাকে সংযুক্ত করে।
উত্তরা এক্সপ্রেস (রাজশাহী⇌পার্বতীপুর) রেলপথে চলাচল করে এবং যাত্রাপথে থাকা প্রায় সকল স্টেশনে যাত্রাবিরতি দেয়।
উত্তরা এক্সপ্রেস যেসকল স্টেশন দিয়ে চলাচল করে নিম্নে সেসব স্টেশনের নাম উল্লেখ করা হলো:
উত্তরা এক্সপ্রেসে লোকাল যাত্রীতে সবসময় অতিরিক্ত যাত্রীচাপ থাকে।
উত্তরা এক্সপ্রেস পার্বতীপুর থেকে রাজশাহীর উদ্দেশ্যে ছাড়ে ভোর ৩ টা ১৫ মিনিটে রাজশাহী পৌঁছায় সকাল ১০ টা ২০ মিনিটে।
রাজশাহী থেকে পার্বতীপুরের উদ্দেশ্যে ছাড়ে দুপুর ০১ টা ১৫ মিনিটে পার্বতীপুর পৌঁছায় রাত ৮ টা ১৫ মিনিটে।
ইন দ্য নেম অব দ্য ফাদার (চলচ্চিত্র)

ইন দ্য নেম অব দ্য ফাদার () হল জিম শেরিডান পরিচালিত জীবনীমূলক আদালত নাট্য চলচ্চিত্র। এটি ১৯৭৪ সালে গিল্ডফোর্ড পাব বোমা বিস্ফোরণের সাথে জড়িত চারজনের বিরুদ্ধে ভুল রায় নিয়ে নির্মিত। গেরি কনলনের আত্মজীবনী "প্রোভড ইনোসেন্ট: দ্য স্টোরি অব গেরি কনলন অব দ্য গিল্ডফোর্ড" অবলম্বনে চলচ্চিত্রটির চিত্রনাট্য লিখেছেন টেরি জর্জ ও জিম শেরিডান।
চলচ্চিত্রটি সমালোচকদের নিকট থেকে ইতিবাচক পর্যালোচনা অর্জন করে, এবং সাতটি বিভাগে একাডেমি পুরস্কারের মনোনয়ন লাভ করে, তন্মধ্যে রয়েছে শ্রেষ্ঠ চলচ্চিত্র, শ্রেষ্ঠ পরিচালনা, শ্রেষ্ঠ অভিনেতা, শ্রেষ্ঠ পার্শ্ব অভিনেতা ও শ্রেষ্ঠ পার্শ্ব অভিনেত্রী।
গেরি কনলন চরিত্রের প্রস্তুতি হিসেবে ড্যানিয়েল ডে-লুইস ৫০ পাউন্ড ওজন কমান। কনলনের চিন্তা-ভাবনা ও অনুভূতি সম্পর্কে জানতে তিনি তিন দিন ও রাত জেলে কাটান। একদল ডাকাত তাকে রাতে ঘুমাতে দেয়নি, তারা রাতে প্রতি দশ মিনিট অন্তর অন্তর টিনের পেয়ালা দিয়ে দরজায় আঘাত করত, এরপর তিনটি ভিন্ন সত্যিকার বিশেষ শাখা অফিসার নয় ঘণ্টা তাকে জিজ্ঞাসাবাদ করে। এছাড়া তিনি সেটে ও সেটের বাইরে বেলফাস্টের কথ্য ভাষা ব্যবহার করতেন।
এক সাক্ষাৎকারে ডে-লুইস বলেন যে তিনি এইসব করেছিলেন এটা জানতে যে "কীভাবে আমি বুঝবো কেন একজন নিরপরাধ ব্যক্তি এইরকম একটি স্বীকারোক্তিতে স্বাক্ষর করেন এবং তার নিজের জীবন ধ্বংস করেন।"
সংস্কৃতি বিশ্ববিদ্যালয়

সংস্কৃতি বিশ্ববিদ্যালয় ভারতের উত্তর প্রদেশের মথুরায় অবস্থিত একটি বেসরকারী বিশ্ববিদ্যালয়।
ভারতের অন্যান্য বেসরকারী বিশ্ববিদ্যালয়গুলির মতো, এই বিশ্ববিদ্যালয়টি বিশ্ববিদ্যালয় মঞ্জুরি কমিশন (ইউজিসি) এবং স্থানীয় সরকার কর্তৃক স্বীকৃত। 
বিশ্ববিদ্যালয়টি ৪০ একর জমিতে বিস্তৃত, এমএসএমই-র সহযোগিতায় এতে আছে একটি লাইব্রেরি, কম্পিউটার ল্যাব, অনুষদ কক্ষ, সেমিনার হল এবং সেন্টার অব এক্সিলেন্স (রোবোটিকস অ্যান্ড অটোমেশন)।
বিশ্ববিদ্যালয়ে নিম্নলিখিত স্কুল এবং ইনস্টিটিউট অন্তর্ভুক্ত রয়েছে:
স্পঞ্জিলা

স্পঞ্জিলা হ্রদ এবং ধীর স্রোতে পাওয়া স্পঞ্জিলিডি পরিবারে মিঠা পানির স্পঞ্জগুলির একটি বংশ । "স্পঞ্জিলা" গোত্রের "স্পঞ্জগুলি" শিলা এবং লগগুলির সাথে নিজেকে যুক্ত করে এবং বিভিন্ন ছোট জলজ জীব যেমন প্রোটোজোয়ানস, ব্যাকটিরিয়া এবং অন্যান্য মুক্ত-ভাসমান পুকুরের "জীবনগুলির" জন্য জল ফিল্টার করে। সামুদ্রিক স্পঞ্জগুলি থেকে পৃথক, মিঠা পানির স্পঞ্জগুলি অনেক বেশি প্রতিকূল এবং পরিবর্তনশীল পরিবেশগত অবস্থার সংস্পর্শে আসে, তাই তারা সুপ্ততার মাধ্যম হিসাবে মণিগুলি তৈরি করেছে।
অতিরিক্ত ঠান্ডা বা অন্যথায় কঠোর অবস্থার সংস্পর্শে এলে স্পঞ্জগুলি এই রত্নগুলি তৈরি করে, যা অত্যন্ত প্রতিরোধী "কুঁড়ি" যা মায়ের স্পঞ্জ মারা যাওয়ার পরে সুপ্ত থাকতে পারে। যখন অবস্থার উন্নতি হয়, রত্নগুলি "অঙ্কুরিত হয়" এবং একটি নতুন স্পঞ্জের জন্ম হয়।
পশ্চিমবঙ্গ পঞ্চায়েত নির্বাচন, ২০১৮

ভারতের পশ্চিমবঙ্গ রাজ্যে মে ২০১৮ তে পঞ্চায়েত নির্বাচনগুলি অনুষ্ঠিত হয়েছিল। এই নির্বাচনগুলি ব্যাপক সহিংসতার শিকার হয়েছিল।
সিরাজুল ইসলাম (পঞ্চগড়ের রাজনীতিবিদ)

সিরাজুল ইসলাম (১৯৪৪-২ জুন ১৯৯৭) বাংলাদেশের পঞ্চগড় জেলার রাজনীতিবিদ, আইনজীবী, মুক্তিযোদ্ধা যিনি দিনাজপুর-২ ও পঞ্চগড়-১ আসনের সংসদ সদস্য ছিলেন।
সিরাজুল ইসলাম ১৯৪৪ সালে বর্তমান পঞ্চগড় জেলার বোদা উপজেলার ময়দানদীঘি ইউনিয়নের মহাজন পাড়ায় জন্মগ্রহণ করেন। তার পিতার নাম ইমাজ উদ্দীন আহম্মেদ এবং মাতার নাম কবিজান নেছা। সাত বোন ও দুই ভাইয়ের মধ্যে তিনি ছিলেন পঞ্চম।
সিরাজুল ইসলামের একমাত্র ভাই নূরুল ইসলাম সুজন পঞ্চগড়-২ আসনের সংসদ সদস্য ও গণপ্রজাতন্ত্রী বাংলাদেশ সরকার এর রেলপথ মন্ত্রণালয়ের মন্ত্রী।
সিরাজুল দিনাজপুর জেলা ছাত্রলীগের প্রতিষ্ঠাতা সভাপতি ছিলেন। ১৯৫২ সালের ভাষা আন্দোলন ১৯৬২ সালের শিক্ষা আন্দোলন ১৯৬৬ সালের ছয় দফা এবং ১৯৭১ এর মুক্তিযুদ্ধে তিনি গুরুত্বপূর্ণ ভূমিকা পালন করেন। রাজশাহী বিভাগীয় ছাত্রলীগের সাধারণ সম্পাদকের দায়িত্ব পালন করেন। কেন্দ্রীয় ছাত্রলীগের সহসম্পাদক এবং ডাকসুর সহসম্পাদ হিসেবে দায়িত্ব পালন করেন।
১৯৭০ সালে প্রাদেশিক পরিষদের সদস্য নির্বাচিত হন। মুক্তিযুদ্ধ চলাকালে ৬নং সেক্টরের বেসামরিক উপদেষ্টা ছিলেন। তিনি কেন্দ্রীয় আওয়ামী লীগের ১ম আর্ন্তজাতিক সম্পাদক ছিলেন।
তিনি ১৯৭৩ সালের প্রথম ও ১৯৭৯ সালের দ্বিতীয় জাতীয় সংসদ নির্বাচনে বাংলাদেশ আওয়ামী লীগের প্রার্থী হিসেবে দিনাজপুর-২ আসন থেকে সংসদ সদস্য নির্বাচিত হয়েছিলেন।
১৯৭৫ সালে বাকশালের ঠাকুরগাঁও জেলার সাধারণ সম্পাদক হিসেবে দায়িত্ব পালন করেন।
১৯৮৬ সালের তৃতীয় জাতীয় সংসদ নির্বাচনে বাংলাদেশ আওয়ামী লীগের প্রার্থী হিসেবে পঞ্চগড়-১ আসন হতে সংসদ সদস্য নির্বাচিত হন।
তিনি পঞ্চগড় জেলা আওয়ামীলীগের সভাপতি ছিলেন। তিনি তৃণমূল পর্যায়ের নেতাদের কাছে জনপ্রিয় ছিলেন।
সিরাজুল ইসলাম ২ জুন ১৯৯৭ সালে ঢাকার শহীদ সোহরাওয়ার্দী মেডিকেল কলেজ হাসপাতালে ৫৩ বছর বয়সে মৃত্যু বরণ করেন।
আব্দুল কুদ্দুস (পঞ্চগড়ের রাজনীতিবিদ)

আব্দুল কুদ্দুস বাংলাদেশ জাতীয় পার্টি (এরশাদ) এর রাজনীতিবিদ ও পঞ্চগড়-১ সাবেক আসনের সংসদ সদস্য।
১৯৮৮ সালে জাতীয় পার্টি হতে মনোনায়ন নিয়ে পঞ্চগড়-১ আসন হতে সংসদ সদস্য নির্বাচিত হন।
কামিজ উদ্দিন

কামিজ উদ্দিন প্রধান বাংলাদেশ জাতীয় পার্টি (এরশাদ) এর রাজনীতিবিদ ও পঞ্চগড়-২ সাবেক আসনের সংসদ সদস্য।
১৯৮৮ সালে জাতীয় পার্টি হতে মনোনায়ন নিয়ে পঞ্চগড়-২ আসন হতে সংসদ সদস্য নির্বাচিত হন।
অপো আর ১৫ প্রো

<nowiki> </nowiki>অপো আর ১৫ প্রো অ্যান্ড্রয়েড ৮.১-এর উপর ভিত্তি করে তৈরি একটি ফ্যাবলেট স্মার্টফোন যা ২০১৮ সালের মার্চে উন্মোচিত হয়েছিল। 
অপো আর ১৫ প্রো ৬.২৮ -ইঞ্চির অ্যামোলেড ক্যাপাসিটিভ ডিসপ্লে, অক্টা-কোর কোয়ালকম স্ন্যাপড্রাগন ৬৬০ প্রসেসর, ৬ গিগাবাইট র‌্যাম এবং ১৩৮ জিবি অভ্যন্তরীণ স্টোরেজ রয়েছে যাতে রাখা যেতেপারে ২৫৬ গিগাবাইট পর্যন্ত মাইক্রোএসডি কার্ড ব্যবহার করতে। ফোনটিতে ৩৪৩এমএএইচ লি-আয়ন ব্যাটারি, এলইডি ফ্ল্যাশ সহ ১৬ এমপি রিয়ার ক্যামেরা এবং অটো-ফোকাস সহ ২০ এমপি ফ্রন্ট-ফেসিং ক্যামেরা রয়েছে। চিনাবিহীন সংস্করণগুলি এনএফসি এবং আইপি ৬৭ জল এবং ধূলিকালীন প্রমাণও পেতে পারে।
অ্যান্ড্রয়েড ৮.১ ওরিও সহ অপো আর ১৫ প্রো শিপস।
স্টার ওয়ার্স: এপিসোড ১ – দ্য ফ্যান্টম মিনেস

স্টার ওয়ার্স: এপিসোড ১ – দ্য ফ্যান্টম মিনেস হলো ১৯৯৯ সালের একটি আমেরিকান এপিক স্পেস-অপেরা চলচ্চিত্র। এটির রচয়িতা ও পরিচালক ছিলেন জর্জ লুকাস, প্রযোজনা লুকাসফিল্ম এবং পরিবেশক টুয়েন্টিয়েথ সেঞ্চুরি ফক্স। চলচ্চিত্রে কোয়াই-গন জিন চরিত্রে অভিনয় করেন লিয়াম নিসন এবং ওবি-ওয়ান কেনোবি এর ভূমিকায় ছিলেন ইউয়ান ম্যাকগ্রেগর।
এস এম জাফর

এস এম জাফর (জন্ম ১৯৩০) পাকিস্তানের মানবাধিকারকর্মী বিশিষ্ট একজন আইনজীবী ( সিনিয়র অ্যাডভোকেট সুপ্রিম কোর্ট ) এছাড়া তিনি একজন রাজনীতিবিদ এবং পাকিস্তানের সিনেটের প্রাক্তন সদস্য। কিছু সময়ের জন্য তিনি পাকিস্তান মুসলিম লীগের (কিউ) সাথেও যুক্ত ছিলেন। 
জাফর ১৯৫০-এর দশকে আইনজীবী হিসাবে কর্মজীবন শুরু করেছিলেন। ১৯৫৮ সালে পাকিস্তানে সামরিক আইন আরোপ করার সময় এবং ১৯৬২ সালের পাকিস্তানের সংবিধানে সংশোধনী জোর করার ক্ষেত্রে তিনি গুরুত্বপূর্ণ ভূমিকা পালন করেছিলেন৷ প্রাথমিক পর্যায়ে মানবাধিকারের পক্ষে পর্যাপ্ত সুরক্ষা ছিল না। ১৯৬৫ – ১৯৬৯ সাল পর্যন্ত উচ্চ আদালতের বিচারক এবং পাকিস্তানের আইন ও বিচার মন্ত্রীর (পাকিস্তান) মন্ত্রীর দায়িত্ব পালন করার পরে, জাফর ১৯৬৮ সালে সরকার থেকে অবসর গ্রহণ করেন এবং তার নিজস্ব আইন অনুশীলন শুরু করেন। 
এস এম জাফর এবং তাঁর সমসাময়িক কয়েকজন ১৯ ১৯৭৬ সালে পাকিস্তানের "হিউম্যান রাইটস সোসাইটি" প্রতিষ্ঠা করেছিলেন। 
তিনি পাঞ্জাবের ১২৪ তম সমাবর্তনে বিশ্ববিদ্যালয়ের আইন বিষয়ে সম্মানসূচক পিএইচডি ডিগ্রি লাভ করেছেন। তিনি ২০১৪ সালে সক্রিয় আইন অনুশীলন থেকে অবসর গ্রহণ করেছিলেন।
নারায়ণগঞ্জ সিটি কর্পোরেশনের মেয়র

নারায়ণগঞ্জ সিটি কর্পোরেশনের মেয়র বা নারায়ণগঞ্জের মেয়র বা নাসিক মেয়র হলেন বাংলাদেশের নারায়ণগঞ্জ শহরের সিটি কর্পোরেশনের দায়িত্বপ্রাপ্ত মেয়র। নারায়ণগঞ্জ মহানগর পরিচালনের জন্য প্রতিষ্ঠিত সিটি কর্পোরেশন এখানকার নগরপ্রশাসন ও স্বায়ত্তশাসিত স্থানীয় সরকার সংস্থা। মেয়র সিটি কর্পোরেশনের কার্যনির্বাহী প্রধান হিসাবে দায়িত্ব পালন করেন এবং তিনি প্রতি পাঁচ বছর পরপর নাগরিকের সরাসরি ভোটে নির্বাচিত হন। মেয়রের অনুপস্থিতিতে সিটি কর্পোরেশনের কার্যপরিচালনার জন্য একজন প্রশাসক থাকেন।
২০১১ সালের ৫ মে নারায়ণগঞ্জ, নারায়ণগঞ্জ ও কদমরসূল পৌরসভার সমন্বয়ে নারায়ণগঞ্জ সিটি কর্পোরেশনে গঠিত হয়। ২০১১ সালের ৩০ অক্টোবর সেলিনা হায়াৎ আইভী প্রথম মেয়র নির্বাচিত হন। তিনি একই সাথে বাংলাদেশের সিটি কর্পোরেশনের প্রথম নারী মেয়র। ২০১৬ সালের ২২ ডিসেম্বর এ সিটি কর্পোরেশনে সর্বশেষ নির্বাচন অনুষ্ঠিত হয়। সিটি কর্পোরেশনে উন্নীত হওয়ার পূর্বে বিভিন্ন সময় চেয়ারম্যান ও প্রশাসকগণ নারয়নগঞ্জ পৌরসভা প্রধান হিসেবে দায়িত্ব পালন করেছেন। সরকার কর্তৃক নাসিক মেয়রকে উপমন্ত্রীর পদর্মযাদা দেওয়া হয়।
ফুলপুর পাইলট মডেল উচ্চ বিদ্যালয়

ফুলপুর পাইলট উচ্চ বিদ্যালয় ময়মনসিংহ জেলার ফুলপুর উপজেলার একটি ঐতিহ্যবাহী বিদ্যালয়। বিদ্যালয়টি ২০১৮ সালে সরকারী জাতীয়করণ করা হয়।
এই বিদ্যালয়টিতে রয়েছে বালিকা ভবন বালক ভবন এবং এই বিদ্যালয়টির ভেতরে রয়েছে ৬ টি বৃহৎকার ভবন।এউ বিদ্যালয়টিতে অনেকে পড়াশোনা করেছেন।
=বিদ্যালয় ভবন=
বিদ্যালয়ের চারতলা বিশিষ্ট তিনটি ভবন রয়েছে এবং পাশে দুইতলা বিশিষ্টি আরো তিনটি  ভোকেশনাল ভবন রয়েছে। অত্র বিদ্যালয়ে ৩৫ জন শিক্ষক শিক্ষিকা নিয়োজিত রয়েছেন।
এই ফুলপুর পাইলট উচ্চ বিদ্যলয় ও কলেজ সর্বমোট ৮৯০ মিটার এলাকা জুড়ে অবস্থিত।এই বিদ্যলয়টি ফুলপুর উপজেলার ফুুুুলপুর পৌরশহরের ৯ নং ওয়ার্ডের ছনকান্দা গ্রামে ফুলপুর মডেল থানার সামনে অবস্থিত এই বিদ্যালয়টি সম্পূর্ণ সবুজে ঘেরা, এই বিদ্যালয়ের ভেতরে রয়েছে একটি খেলার মাঠ। এই বিদ্যালয়ের চারপাশে নানা ধরনের উদ্ভিদ রোপন করা হয়েছে।এই বিদ্যলয়ে পেছনে একটি বিশাল পুকুর রয়েছে।এই বিদ্যালয়টির চারপাশ দেওয়াল এ ঘেরা।
কৃত্রিম চাঁদ

একটি কৃত্রিম চাঁদ গ্রহের কক্ষপথে স্থাপন করা একটি উপগ্রহ যা সেই গ্রহে সূর্যের আলো প্রতিবিম্বিত করবে।
২০২২ সালের মধ্যে চীন পৃথিবীর চারদিকে কক্ষপথে তিনটি কৃত্রিম চাঁদ নেওয়ার পরিকল্পনা করেছে। এগুলি প্রাকৃতিক চাঁদের চেয়ে 8 গুণ বেশি উজ্জ্বল হবে। এটিকে আলোক উৎস হিসাবে রাখার মাধ্যমে চীন বিশ্বাস করে যে এটি স্ট্রিটলাইটের জন্য ব্যবহৃত বিদ্যুতের ব্যয় থেকে বছরে একশো মিলিয়ন ডলার সাশ্রয় করতে পারে।
একটি সাধারণ দিন ও রাতের চক্রের অনুপস্থিতি কীভাবে মনুষ্য এবং প্রাণীর মন এবং দেহে প্রভাব ফেলবে তা নিয়ে কিছু উদ্বেগ রয়েছে।
বিশ্বের উচ্চতম সেতুর তালিকা

কাঠামোর দিক দিয়ে উচ্চতম সেতু হল যেসব সেতুর পিলারের উচ্চতা ডেকের উচ্চতার সমান বা বেশি। আর ডেকের দিক দিয়ের উচ্চতম সেতু হল যেসব সেতুর ডেকের উচ্চতা কাঠামো বা পিলারের উচ্চতার থেকে অনেক বেশি সেগুলো। এসব সেতু এক পাহাড় থেকে অন্য পাহাড় পার করার জন্য নির্মিত হয়। এসব সেতু পিলার পাহাড়ের উপরেই থাকে আর দুই পাহাড়ের মধ্যবর্তী অঞ্চল বা গিরিপথে কোন পিলার থাকেনা। এই স্থানই ডেকের অধিক উচ্চতার কারণ এসব সেতুর বেশিরভাগই তার সংযুক্ত সেতু অথবা ঝুলন্ত সেতু। উচ্চতম সেতুগুলির মধ্যে খিলান সেতু ও বিম সেতুর সংখ্যা কম।
নিচের উচ্চতম সেতুসমূহের তালিকাটিতে ২০০ মিটারের (৬৬০ ফুট) চেয়ে উঁচু সেতুগুলিকে স্থান দেওয়া হয়েছে। নির্মাণাধীন বা ধ্বংসপ্রাপ্ত সেতুগুলোকে এখানে স্থান দেওয়া হয়নি। কেবলমাত্র বর্তমানে ব্যবহারের জন্য উন্মুক্ত সেতুগুলিকে অন্তর্ভুক্ত করা হয়েছে।
! style="text-align:center;"|চিত্র
! style="text-align:center;"data-sort-type="number"|মর্যাদাক্রম
! style="text-align:center;"|নাম
! style="text-align:center;"data-sort-type="number"|ডেকের উচ্চতা
! style="text-align:center;"data-sort-type="number"|দীর্ঘতম বিস্তার
! style="text-align:center;"data-sort-type="number"|খোলার সাল
! style="text-align:center;"|বহন করে
! style="text-align:center;"|সেতুর ধরন
! style="text-align:center;"|যার উপর দিয়ে যায়
! style="text-align:center;"|অবস্থান
! style="text-align:center;"|অক্ষাংশ
খুলনা সিটি কর্পোরেশনের মেয়র

খুলনা সিটি কর্পোরেশনের মেয়র বা খুলনার মেয়র বা খুসিক মেয়র হলেন বাংলাদেশের খুলনা বিভাগীয় শহরের সিটি কর্পোরেশনের দায়িত্বপ্রাপ্ত মেয়র। খুলনা মহানগর পরিচালনের জন্য প্রতিষ্ঠিত সিটি কর্পোরেশন এখানকার নগরপ্রশাসন ও স্বায়ত্তশাসিত স্থানীয় সরকার সংস্থা। মেয়র সিটি কর্পোরেশনের কার্যনির্বাহী প্রধান হিসাবে দায়িত্ব পালন করেন এবং তিনি প্রতি পাঁচ বছর পরপর নাগরিকের সরাসরি ভোটে নির্বাচিত হন। মেয়রের অনুপস্থিতিতে সিটি কর্পোরেশনের কার্যপরিচালনার জন্য একজন প্রশাসক থাকেন।
১৯৯০ সালের ৬ আগস্ট খুলনা সিটি কর্পোরেশনে উন্নীত হয়। এরপূর্বে ১৮৮৪ সালের ১২ ডিসেম্বর প্রথমে পৌরসভা এবং ১৯৮৪ সালের ১২ ডিসেম্বর মিউনিসিপ্যাল করর্পোরেশনে উন্নীত হয়। কাজী আমিনুল হক শহরের প্রথম প্রশাসক হিসেবে নিয়োগ পান। ১৯৯৪ সালে প্রথম মেয়র নির্বাচন অনুষ্ঠিত হয় এবং নির্বাচনে শেখ তৈয়বুর রহমান নাগরিকদের সরাসরি ভোটে মেয়র হিসেবে বিজয়ী হন। ২০১৮ সালের ১৫ মে সর্বশেষ নির্বাচন অনুষ্ঠিত হয়। সিটি কর্পোরেশনে উন্নীত হওয়ার পূর্বে বিভিন্ন সময় চেয়ারম্যান ও প্রশাসকগণ নারায়ণঞ্জ পৌরসভা প্রধান হিসেবে দায়িত্ব পালন করেছেন।
বাংলাদেশের সিটি কর্পোরেশন আইনে মেয়রদের পদমর্যাদার বিষয়ে কিছু বলা নেই। বিভিন্ন সময় সরকার কর্তৃক বিভিন্ন মেয়রের পদমর্যাদা নির্ধারিত হয়। ২০১৯ সালের মে মাসে সরকার কর্তৃক খুসিক মেয়রকে প্রতিমন্ত্রীর পদর্মযাদা দেওয়া হয়।
একুশে পদক বিজয়ীদের তালিকা (২০২০–২৯)

একুশে পদক পুরস্কার বাংলাদেশের জাতীয় এবং দ্বিতীয় সর্বোচ্চ বেসামরিক সম্মান। এটি ২০২০–২০২৯ সাল পর্যন্ত একুশে পদক প্রাপ্তদের তালিকা:
২০২০ সালে বিভিন্ন ক্ষেত্রে বিশেষ অবদানের জন্যে দেশের ২০ জন ব্যক্তি ও ১টি প্রতিষ্ঠানকে "একুশে পদক ২০২০" প্রদান করা হয়।
২০২১ সালে বিভিন্ন ক্ষেত্রে বিশেষ অবদানের জন্যে দেশের ২১ জন ব্যক্তিকে "একুশে পদক ২০২১" প্রদান করা হয়।
২০২২ সালে বিভিন্ন ক্ষেত্রে বিশেষ অবদানের জন্যে দেশের ২৪ জন ব্যক্তিকে "একুশে পদক ২০২২" প্রদান করা হয়।
২০২৩ সালে বিভিন্ন ক্ষেত্রে বিশেষ অবদানের জন্যে দেশের ১৯ জন বিশিষ্ট ব্যক্তি ও ২টি প্রতিষ্ঠানকে "একুশে পদক ২০২৩" প্রদান করা হয়।
সরকার বিভিন্ন ক্ষেত্রে গুরুত্বপূর্ণ অবদানের স্বীকৃতিস্বরূপ দেশের ২১ (একুশ) জন বিশিষ্ট নাগরিক-কে একুশে পদক ২০২৪ প্রদানের সিদ্ধান্ত গ্রহণ করেছে। স্বীকৃতি প্রদানের ক্ষেত্রসহ বিশিষ্ট ব্যক্তিবর্গের নাম নিম্নে উল্লেখ করা হলো:
সরকার বিভিন্ন ক্ষেত্রে গুরুত্বপূর্ণ অবদানের স্বীকৃতিস্বরূপ দেশের নারী ফুটবল দলসহ ১৮ জন বিশিষ্ট নাগরিক-কে একুশে পদক ২০২৫ প্রদান করে। স্বীকৃতি প্রদানের ক্ষেত্রসহ বিশিষ্ট ব্যক্তিবর্গের নাম নিম্নে উল্লেখ করা হলো:
আমিনুল ইসলাম বাদশা

আমিনুল ইসলাম বাদশা (১৪ এপ্রিল ১৯২৯ - ৪ আগস্ট ১৯৯৮) একজন বাংলাদেশি ভাষা আন্দোলনের কর্মী ছিলেন। ভাষা আন্দোলনে গুরুত্বপূর্ণ অবদানের জন্য বাংলাদেশ সরকার তাকে ২০২০ সালে মরণোত্তর একুশে পদক প্রদান করে।
আমিনুল ১৯২৯ সালের ১৪ এপ্রিল বাংলাদেশের পাবনা শহরের কৃষ্ণপুর মহল্লায় জন্মগ্রহণ করেন। তার পিতা নুরুজ্জামান শেখ ও মাতা খবিরন নেছা। 
আমিনুল ১৯৪৩ সালে দ্বিতীয় বিশ্বযুদ্ধের সময় পাবনার গোপালচন্দ্র ইনস্টিটিউশনের ছাত্র অবস্থায় সেলিনা বানু ও কমরেড প্রণতি কুমার রায়ের সঙ্গে ভারতের কমিউনিস্ট পার্টির রাজনীতির সংস্পর্শে যান এবং ছাত্র ফেডারেশনে যোগ দেন। তিনি ব্রিটিশ ভারতের স্বাধীনতা ও দুর্ভিক্ষ প্রতিরোধ আন্দোলনে অংশ নেন।
রাজশাহীর নেতা আতাউর রহমানের নেতৃত্বে ১৯৪৭ সালে ৪ নভেম্বর পাবনার ঈশ্বরদীতে অনুষ্ঠিত যুব সম্মেলনে গণতান্ত্রিক যুবলীগ গঠিত হলে আমিনুল এতে অংশ নেন। ১৯৪৮ সালের প্রথম দিকে তিনি গণতান্ত্রিক যুবলীগ গঠনে ভূমিকা রাখেন এবং ১৯৫৩ সালে বন্দিমুক্তিসহ নিখিল ভারত মুসলিম লীগবিরোধী নানা আন্দোলনে অংশ নেন। ১৯৫৪ সালে প্রাদেশিক নির্বাচনে যুক্তফ্রন্টের নির্বাচন পরিচালনায় পাবনা জেলা গণতান্ত্রিক কর্মী শিবিরের যুগ্ম-আহবায়ক হিসেবে নির্বাচিত হন। ১৯৫৭ সালে মাওলানা আব্দুল হামিদ খান ভাসানীর গঠিত ন্যাশনাল আওয়ামী পার্টি ন্যাপে যোগ দেন এবং দলটির প্রার্থী হিসেবে ১৯৭০-এর সাধারণ নির্বাচনে প্রাদেশিক পরিষদ প্রতিদ্বন্দ্বিতা করেন। ১৯৭১ সালে পাবনা জেলা প্রশাসকের নেতৃত্বে গঠিত মুক্তিযুদ্ধের হাইকমান্ডের সদস্য হন। ওই বছর ১০ এপ্রিল পাকিস্তানি বাহিনী পাবনা জেলা দখল করলে তিনি কলকাতায় মুক্তিযুদ্ধ সংগঠিত করতে ভূমিকা পালন করেন। স্বাধীনতার পর বাংলাদেশের রাজনীতিতে প্রগতিশীল বিকল্প ধারা তৈরিতে ভূমিকা রাখেন।
১৯৪৮ সালের ২৬ ফেব্রুয়ারি সর্বদলীয় রাষ্ট্রভাষা সংগ্রাম পরিষদ গঠন করা হলে আমিনুল এ পরিষদের যুগ্ম আহ্বায়ক নির্বাচিত হন। ২৭ ফেব্রুয়ারি পরিষদের বৈঠকের সিদ্ধান্ত অনুসারে ১৯৪৮ সালের ২৯ ফেব্রুয়ারি পাবনা শহরে হরতাল পালিত হয়। ওই হরতালে ১৪৪ ধারা ভঙ্গ করে পাবনা শহরে ছাত্র-জনতার মিছিলে নেতৃত্বে দেন তিনি। 
১৪৪ ধারা ভঙ্গ করায় পুলিশ হরতাল কর্মসূচি থেকে আমিনুল ইসলাম বাদশাসহ ৬৪ জন আন্দোলনকারীকে গ্রেফতার করে। পরে আন্দোলনের মুখে ওই দিনই আদালত থেকে তার আরো কর্মীসহ সবাই মুক্তি পান। ২ মার্চ তিনি আবার গ্রেফতার হন ও ক'দিন পর ছাড়া পান। 
১৯৫০ সালের ২৪ এপ্রিল রাজশাহী কেন্দ্রীয় কারাগারের খাপড়া ওয়ার্ডে আটক রাজবন্দিদের উপর জেল পুলিশের গুলিবর্ষণে ৭ জন বিপ্লবী নিহত ও ৩০ জনেরও অধিক বন্দি গুরুতর আহত হন। আমিনুল আহতদের একজন ছিলেন। মৃত্যুর দিন পর্যন্ত তার পায়ে বুলেটবিদ্ধ ছিলো।
১৯৫৪ সালে প্রাদেশিক নির্বাচনী অভিযান চালানোকালে ২২ ফেব্রুয়ারি আমিনুলকে গ্রেফতার করা হয়। সে নির্বাচনে মুসলিম লীগের পরাজিত হলে তিনি এক মাস কারাভোগের পর পর মুক্তি পান। এর দু্ই মাস পর যুক্তফ্রন্ট নেতা শেরেবাংলা ফজলুল হকের নেতৃত্বে গঠিত পূর্ববাংলার প্রাদেশিক সরকার বাতিল করার সঙ্গে সঙ্গে গ্রেফতার হন। 
আমিনুল ১৯৯৮ সালের ৪ আগস্ট ঢাকায় মৃত্যুবরণ করেন।
ডালিয়া নওশিন

বেগম ডালিয়া নওশিন একজন বাংলাদেশি নজরুল সঙ্গীতশিল্পী ও স্বাধীন বাংলা বেতার কেন্দ্রের কণ্ঠযোদ্ধা। সঙ্গীতে বিশেষ অবদানের জন্য বাংলাদেশ সরকার তাকে ২০২০ সালে একুশে পদক প্রদান করে।
ডালিয়া পাঁচ বছর বয়সে সুধীন দাশের কাছে উত্তর ভারতীয় ধ্রুপদী সঙ্গীত ও নজরুল সঙ্গীতে দীক্ষা নেন। তার পিতা মাজহারুল ইসলাম ছিলেন ভারতীয় উপমহাদেশের প্রথিতযশা স্থপতি যার কাছ থেকে তিনি সঙ্গীতের অনুপ্রেরণা লাভ করেন। ১৯৭৩ সালে ছায়ানট থেকে সঙ্গীতের উপর পাঁচ বছর মেয়াদী শিক্ষা গ্রহণ করেন। এখানে তার শিক্ষক হিসেবে ছিলেন সোহরাব হোসেন, শেখ লুতফর রহমান ও ওস্তাদ ফুল মুহাম্মদ। শিক্ষাজীবন শেষ করে তিনি একই প্রতিষ্ঠানে চতুর্থ ও পঞ্চম বর্ষের শিক্ষার্থীদের শিক্ষক হিসেবে যোগদান করেন।
ডালিয়া তার জীবনীর বিভিন্ন সময় কালীচরণ বন্দ্যোপাধ্যায়, অরকুট কন্নাবিরণ, বারীণ মজুমদার, জসরাজ, সগির উদ্দিন খান ও মাসকুর আলী খানের শিক্ষার্থী ছিলেন। ক্রমেই তিনি নজরুল সঙ্গীতের দিকে ঝুঁকে পড়েন। তিনি ‘বিশেষ গ্রেডের’ শিল্পী হিসেবে বাংলাদেশ টেলিভিশন ও বাংলাদেশ বেতারে তালিকাভূক্ত এবং দেশ ও দেশের বাইরে বিভিন্ন সময় মঞ্চ অনুষ্ঠানেও সঙ্গীত পরিবেশন করেছেন।
ডালিয়া নওশিন ১৯৭১ সালে বাংলাদেশের স্বাধীনতা যুদ্ধের সময় ১৪ বছরের কিশোরী ছিলেন। এপ্রিল মাসে পরিবারের সাথে তিনি কলকাতাতে চলে যান এবং সেখানে বাংলাদেশের স্বাধীনতার পক্ষে গঠিত ‘বাংলাদেশ মুক্তি সংগ্রামী শিল্পী সংস্থা’য় যোগদান করে কণ্ঠযোদ্ধা হিসেবে মুক্তিযোদ্ধাদের অনুপ্রাণিত করেন। তাদের দল প্রথমে ‘রূপান্তরের গান’ নামক গীতিনাট্যে গাইলেও পরে এই গীতিনাট্যের নাম পরিবর্তন করে ‘মুক্তির গান’ নাম দেওয়া হয়। নভেম্বর পর্যন্ত বিভিন্ন স্থানে স্বাধীন বাংলাদেশের পক্ষে সঙ্গীত পরিবেশন করার পর তিনি স্বাধীন বাংলা বেতার কেন্দ্রে যোগদান করেন।
তিনি ভারতের বর্ধমানে অবস্থিত অন্তর সংগীত মহাবিদ্যালয় এবং চন্ডীগরের প্রাচীন কলা কেন্দ্র থেকে উত্তর ভারতীয় ধ্রুপদী সঙ্গীত ও নজরুল সঙ্গীতে ‘সঙ্গীত বিশারদ’ উপাধি লাভ করেন। ২০২০ সালে বাংলাদেশ সরকার তাকে একুশে পদকে ভূষিত করে।
শঙ্কর রায়

শঙ্কর রায় একজন বাংলাদেশি গ্রন্থকার। তিনি সঙ্গীতের স্বরলিপি এবং সঙ্গীত বিষয়ক বেশ কিছু গুরুত্বপূর্ণ গ্রন্থ রচনা করেছেন। সঙ্গীতে গুরুত্বপূর্ণ অবদানের জন্য বাংলাদেশ সরকারে তাকে ২০২০ সালে একুশে পদক প্রদান করে।
শঙ্কর রচিত ও সম্পাদিত উল্লেখযোগ্য গ্রন্থসমূহের মধ্যে রয়েছে:
গোলাম মোস্তফা খান (নৃত্যশিল্পী)

গোলাম মোস্তফা খান একজন বাংলাদেশি নৃত্যশিল্পী। নৃত্যে গুরুত্বপূর্ণ অবদানের জন্য বাংলাদেশ সরকার তাকে ২০২০ সালে একুশে পদক প্রদান করে।
গোলাম মোস্তফা ১৯৭০-এর দশকে বাংলাদেশের অন্যতম নৃত্যশিল্পী ছিলেন। তার নির্দেশিত নৃত্যনাট্যসমূহের মধ্যে ‘বেণুকার সুর’, ‘তিন সুরে গাঁথা’ এবং ‘রক্তলাল অহংকার’ অন্যতম। ১৯৮০ সালে তিনি ‘বেণুকা ললিতকলা কেন্দ্র’ নৃত্য প্রতিষ্ঠান প্রতিষ্ঠা করেন। যেখানে সঙ্গীত, নৃত্যকলা এবং চারুকলা বিষয়ে পাঠদান করা হয়। বর্তমানে তিনি এ প্রতিষ্ঠানের নৃত্যকলা বিভাগের প্রশিক্ষক হিসেবে কর্মরত। এছাড়াও তিনি বাংলাদেশ নৃত্যশিল্পী সংস্থার উপদেষ্টা হিসেবে দায়িত্ব পালন করছেন।
তিনি শ্বাস নিউমোনিয়াসহ শ্বাসকষ্টজনিত রোগে ১৩ অক্টোবর ২০২২ রোববার রাত ৮টা ১৫ মিনিটে রাজধানীর সম্মিলিত সামরিক হাসপাতালে চিকিৎসাধীন অবস্থায় মৃত্যু করেন।
আক্তার সরদার

আক্তার সরদার (মৃত্যু: ২৬ এপ্রিল ২০১৬) একজন বাংলাদেশি মুক্তিযোদ্ধা ও ঢাকার শেষ জীবিত সরদার ছিলেন। মুক্তিযুদ্ধে গুরুত্বপূর্ণ অবদানের জন্য বাংলাদেশ সরকার তাকে ২০২০ সালে মরণোত্তর একুশে পদক প্রদান করে।
আক্তার ঢাকার মগবাজারে জন্মগ্রহণ করেন। তিনি মগবাজারের আদি মগ সম্প্রদায়ের সদস্য। তার পিতার নাম ওসমান গনি সরদার। তার ভাই ছিলেন শাহাবুদ্দিন সরদার। ঊনবিংশ শতাব্দীর দ্বিতীয়ার্ধে বাংলাদেশের ঢাকা শহরের পঞ্চায়েত ব্যবস্থায় সরদারি প্রথা চালু হওয়ার পর ঢাকায় ২২টি সরদার কমিটি বা পঞ্চায়েত কমিটি গঠন করা হয়। কমিটির প্রধানদের সরদার নামে অবহিত করা হতো। আক্তারের পিতা মগবাজারের সরদারি গ্রহণ করেন। পরবর্তীতে উত্তরাধিকারসূত্রে তিনি মগবাজারের সরদার হন। মৃত্যুর পূর্ব পর্যন্ত তাকে ঢাকার সর্বশেষ জীবিত সরদার হিসেবে বিবেচনা করা হতো।
আক্তার ব্রিটিশ বিরোধী আন্দোলন পাকিস্তানবিরোধী সব আন্দোলনে সক্রিয়ভাবে অংশগ্রহণ করেন এবং নেতৃত্ব প্রদান করেন। ১৯৬৯ সালে শেখ মুজিবুর রহমান গ্রেফতার হওয়ার পর তাকে মুক্ত করতে মগবাজার থেকে তার নেতৃত্বে প্রতিবাদস্বরূপ মশাল মিছিল বের হয়। মিছিলে পুলিশ গুলি চালালে তিনি গুলিবিদ্ধ হন। ১৯৭১ সালে বাংলাদেশের স্বাধীনতা যুদ্ধ শুরু হলে তিনি সংগঠক ও পৃষ্ঠপোষক হিসেবে যুদ্ধে অংশগ্রহণ করেন। মুক্তিবাহিনী তাদের গোপন আশ্রয়ের জন্য তার মগবাজারের সরদার বাড়িটি ব্যবহার করতো। ১৯৭৫ সালে শেখ মুজিবুর রহমান নিহত হওয়ার পর তিনি এর প্রতিবাদ করেন।
নাজমুন নেসা পিয়ারি

নাজমুন নেসা পিয়ারি একজন বাংলাদেশি লেখক, সাংবাদিক এবং সাংস্কৃতিক সংগঠক। ভাষা ও সাহিত্যে গুরুত্বপূর্ণ অবদানের জন্য বাংলাদেশ সরকার তাকে ২০২০ সালে একুশে পদক প্রদান করে। ২০১৬ সালে তিনি বাংলা একাডেমি প্রবর্তিত সৈয়দ ওয়ালীউল্লাহ্ সাহিত্য পুরস্কার লাভ করেন।
পিয়ারি ঢাকা বিশ্ববিদ্যালয়ের প্রাণ রসায়ন থেকে স্নাতকোত্তর ডিগ্রি অর্জন করেন। শিক্ষাজীবন শেষ করে সিদ্ধেশ্বরী কলেজে শিক্ষিকা হিসেবে যোগদান করেন। পরে ইডেন মহিলা কলেজে কিছুদিন শিক্ষকতা করেন। ১৯৮০ সাল থেকে পত্রিকাতে নিয়মিত লেখালেখি শুরু করেন।
পিয়ারী ১৯৭৬ সালে জার্মান ভিত্তিক সংবাদমাধ্যম ডয়েচে ভেলের বাংলা বিভাগে সাংবাদিক হিসেবে যোগদান করেন। তিন বছর বাংলা বিভাগে কাজ করার পর জার্মান ও ইংরেজি বিভাগেও কাজ করেন। ১৯৯০ সালে তিনি প্রথম বিদেশী হিসেবে ডয়েচে ভেলের মার্কেটিং এবং গণসংযোগ বিভাগের সম্পাদক হিসেবে যোগদান করেন। ২০০৩ সাল এ বিভাগে কাজ করার পর বার্লিনে চলে যান। ২০০৫ সালে তার প্রথম অনুবাদ গ্রন্থ ‘পিয়ানো টিচার’ প্রকাশিত হয়। এর মূল রচয়িতা ছিলেন এলফ্রিডে জেলিনেকের লেখা। ২০১৯ সালের নভেম্বর পর্যন্ত তিনি চারটি গ্রন্থ অনুবাদ করেছেন।
তিনি ১৯৭১ সালে শহীদ কাদরীর সাথে বিবাহ বন্ধনে আবদ্ধ হন। ১৯৭৪ সালে ‘তোমাকে অভিবাদন প্রিয়তমা’ কবিতাটি কাদরী তাকে উৎসর্গ করেন। কবিতাটি সে সময় জনপ্রিয়তা লাভ করে। পিয়ারী বর্তমানে জার্মানিতে বসবাস করেন।
বিকিরণ প্রসাদ বড়ুয়া

বিকিরণ প্রসাদ বড়ুয়া (জন্ম: ১ ডিসেম্বর ১৯৪৩ - মৃত্যু: ১৬ই আগষ্ট ২০২৩) একজন বাংলাদেশি শিক্ষাবিদ ও গবেষক ছিলেন। শিক্ষায় গুরুত্বপূর্ণ অবদানের জন্য বাংলাদেশ সরকার তাকে ২০২০ সালে একুশে পদক প্রদান করে। তিনি চট্টগ্রাম বিশ্ববিদ্যালয়ের পদার্থবিদ্যা বিভাগের সাবেক চেয়ারম্যান। তিনি মৃত্যুর আগ পর্যন্ত বাংলাদেশ বৌদ্ধ কৃষ্টি প্রচার সংঘের মহাসচিব হিসেবে দায়িত্ব পালন করেন। 
বিকিরণ প্রসাদ ১৯৪৩ সালের ১ ডিসেম্বর চট্টগ্রামের রাউজানের আবুরখিল গ্রামে জন্মগ্রহণ করেন। তার পিতার নাম কৈলাশ চন্দ্র বড়ুয়া ও মাতা মল্লিকা রানী বড়ুয়া। তার দাদা সরৎচন্দ্র বড়ুয়া স্থানীয় মহাজন ছিলেন। তিনি ১৯৬০ সালে আবুরখিল অমিতাভ উচ্চ বিদ্যালয় থেকে প্রথম শ্রেণীতে মাধ্যমিক সম্পন্ন করে চট্টগ্রাম কলেজে ভর্তি হন। এ কলেজ থেকে তিনি ১৯৬২ সালে উচ্চ মাধ্যমিক এবং ১৯৬৬ সালে পদার্থবিদ্যায় স্নাতক ডিগ্রি লাভ করেন।
পরবর্তীতে তিনি ঢাকা বিশ্ববিদ্যালয় থেকে তাত্ত্বিক পদার্থবিদ্যায় স্নাতকোত্তর ডিগ্রি অর্জন করেন। ১৯৭৫ সালে কলকাতার সাহা ইনস্টিটিউট অব নিউক্লিয়ার ফিজিক্স থেকে অ্যাসোসিয়েটশীপ ডিপ্লোমা এবং ১৯৮২ সালে কলকাতা বিশ্ববিদ্যালয়ে অধ্যাপক সুনীল কান্তির তত্ত্বাবধানে পদার্থবিদ্যায় গবেষণায় পিএইচডি ডিগ্রি লাভ করেন। তার গবেষণার বিষয় ছিলো “"স্টাডিজ অব ইলাস্টিক কন্সট্যান্ট অব মেটালস অ্যান্ড অ্যালয়"”।
বিকিরণ প্রসাদ ১৯৭৫ সালের ১ জুলাই কক্সবাজার কলেজে শিক্ষক হিসেবে যোগদান করেন। পরে তিনি রাঙ্গুনিয়া ডিগ্রি কলেজে, বরিশাল সরকারি কলেজ, চট্টগ্রাম কলেজ এবং চট্টগ্রামের সরকারি সিটি কলেজে বিভিন্ন মেয়াদে শিক্ষকতা করেন। ১৯৮৪ সালের ১৩ ডিসেম্বর তিনি চট্টগ্রাম বিশ্ববিদ্যালয়ের পদার্থবিদ্যা বিভাগের শিক্ষক হিসেবে যোগ দেন। ১৯৯৪ সালের ৮ মার্চ তিনি অধ্যাপক হন। পরে তিনি একই বিভাগে ৩ বছর চেয়ারম্যানের দায়িত্ব পালন করেন এবং ২০১০ সালের ৩০ জুন অধ্যাপনা থেকে অবসর গ্রহণ করেন। তিনি বঙ্গবন্ধু শিক্ষা ও গবেষণা পরিষদের বৃহত্তর চট্টগ্রাম শাখার সভাপতি হিসেবে দায়িত্ব পালন করছেন।